Бойликка эришиш — Dilkashradio.com\nАссалому алайкум қадрдонлар. Ёшлигимизда қандай орзу қилган бўлсак, ҳозир шуларнинг ҳеч бўлмаса ярмига эришганмиз. Агар иложи бўлганида ўша қолганига ҳам эришардим, аммо бунга пул керак-да – дейишингиз мумкин. Инсон ўз хоҳиш-истакларини амалга ошириши, муҳтожликларини қондириши учун албатта пул керак бўлади. Инсон табиатан қийналмасдан, ҳамма қулайликларга эга бўлган, ширин ҳаётда яшашни истайди. Шунинг учун ҳам ҳамма қандай қилиб бўлса ҳам кўпроқ пул топиш ҳақида ўйлайди.\nБиз аёлларни эркаклар пулга ўч дейишади. Чиндан ҳам шундаймикан?! Менимча ундай эмас. Аммо ҳар бир аёлга шундай деймиз: «Бойиш қўлингиздан келади».\n«Бой бўлишни истайсанми, ўйлагин?!» деганди америкалик руҳшунос ва файласуф Наполеон Хилл. Бугунги кунда бой бўлиш сирлари ҳақида кўплаб китоблар нашр қилинмоқда. Хўш, бу китоблар чиндан ҳам бой бўлишимизга ёрдам берадими?! Агар омад қозониш, бойликка эришиш формуласини амалда тадбиқ этган кишиларнинг иш олиб бориш жараёнига эътибор қаратадиган бўлсак, бу бир неча амаллардан иборатлигини кўрамиз. Риоя қилиш лозим бўлган мунтазам ҳаракатларсиз ҳеч қандай ижобий натижага эришиб бўлмайди. Режа тузиш, вақтни бекорга сарфламаслик, интизомли бўлиш ва қарор қабул қилиш – омад формуласининг илдизларидир. Агар бойлик сирини бир оғиз сўз билан ифода қилиб бўлганда эди, ўша биргина калит сўзни айтиб қўяқолган бўлардик.\nБунинг учун муттасил ўқиб-ўрганиш, ширин уйқулардан, таралабедод базмалардан воз кечишга тўғри келади. Бой бўлишнинг ўзи бўлмайди. Шунинг учун ҳам тадбиркор миллиардерлар кўп эмас. Ўз орзуларини амалга ошириш учун машаққат чеккан одамларгина ниятига эриша олади. Бойликка эришишни истаган одам худди Томас Эдисондек бўлиши керак. У электр лампочкаси ҳақида орзу қилган эди. Эдисон бу буюк орзуни амалга ошириш мақсадида ишга киришди. Ўн икки минг маротаба мағлубиятга учраса-да, айтганида туриб олди ва бу ҳақиқатга айлангунча, асло тиним билмади. Ниҳоят орзусига етди ва лампочкани ихтиро қилди. Омад ўз ўзидан келмайди. Муваффақиятга эришишни мақсад қилган ҳар бир одамда олдиндан аниқ режа бўлиши талаб этилади. Хўш, режа қандай тузилади?\nҚанча пулга эга бўлмоқчисиз? Аввал миқдорини аниқланг. Кўп, деб айтиш кетмайди. Орзуларингизни амалга ошириш учун қанча пул кераклигини аниқ билиш лозим. Бу пулни топиш учун нима қила оласиз? Хаёлингизга келган барча йўлларни ёзинг. Хатто арзимаган пул топиш мумкин бўлган соҳа ҳам қолмасин. Агар «ҳозирги ишимда икки дунёда ҳам керагидан ортиқ пул топа олмайман», десангиз, унда қўшимча иш топинг, бой бўлиш осон эмас. Кўзлаган пулга қачон эриша оласиз? Бир йилдами, беш йилдами, аниқ бир кунни белгилаб олинг. Масалан 2012 йил, 5 август. Агар шу пулни қўлга киритсангиз, қайси орзунгизни рўёбга чиқарардингиз? Орзу қандайлигидан қатъий назар тўлиқ тафсилотларини ёзинг. Бу ҳали ҳаммаси эмас. Кейинги суҳбатларимизни тингласангиз, бойликка эришиш сирларидан боҳабар бўласиз.


Наманганда чет тиллари институти ташкил этилди - 10.06.2022, Sputnik Ўзбекистон\nНаманганда чет тиллари институти ташкил этилди\nИсҳоқхон Ибрат номидаги Наманган давлат чет тиллари институтда ўқув жараёни 2022/2023 ўқув йилидан бошланади. 10.06.2022, Sputnik Ўзбекистон\nТОШКЕНТ, 10 июн — Sputnik. Ўзбекистон Республикаси президенти қарори билан Исҳоқхон Ибрат номидаги Наманган давлат чет тиллари институти ташкил этилди. Институтда ўқув жараёни 2022/2023 ўқув йилидан бошланади.2023/2024 ўқув йилидан бошлаб бакалавриат таълим йўналишларига кириш имтиҳонларида фанлар мажмуасидаги чет тили фанидан 4 та кўникмани баҳолашга қаратилган касбий (ижодий) имтиҳон ўтказилади.Талабаларга иккита хорижий тил бўйича квалификация бериш амалиёти йўлга қўйилади.Хорижий тилда мутахассислик фанларидан дарс берадиган С1 даражадан кам бўлмаган сертификатга эга ўқитувчиларига уларнинг базавий лавозим маошига нисбатан ҳар ойлик 50 фоиз миқдорида қўшимча устама ҳақи тўлаб борилади.Олий таълим даргоҳи ўз фаолиятини маърифатпарвар олим, шарқ ва ғарб тилларининг билимдони Исҳоқхон Ибратнинг ёрқин хотираси ҳамда номини абадийлаштириш, вилоятда хорижий тилларни мукаммал эгаллаган, чуқур билимга эга бўлган рақобатбардош кадрларни тайёрлаш мақсадида олиб боради.\nянги қарор, наманган\n© Sputnik / Рамиль Ситдиков / Фотобанкка ўтишГлобус\nИсҳоқхон Ибрат номидаги Наманган давлат чет тиллари институтда ўқув жараёни 2022/2023 ўқув йилидан бошланади.\nТОШКЕНТ, 10 июн — Sputnik. Ўзбекистон Республикаси президенти қарори билан Исҳоқхон Ибрат номидаги Наманган давлат чет тиллари институти ташкил этилди.\nИнститутда ўқув жараёни 2022/2023 ўқув йилидан бошланади.\n2023/2024 ўқув йилидан бошлаб бакалавриат таълим йўналишларига кириш имтиҳонларида фанлар мажмуасидаги чет тили фанидан 4 та кўникмани баҳолашга қаратилган касбий (ижодий) имтиҳон ўтказилади.\nЧет тили бўйича B2 ва ундан юқори даражадаги сертификати бор абитуриентларга ушбу фандан ижодий имтиҳонсиз максимал балл берилади.\nТалабаларга иккита хорижий тил бўйича квалификация бериш амалиёти йўлга қўйилади.\nХорижий тилда мутахассислик фанларидан дарс берадиган С1 даражадан кам бўлмаган сертификатга эга ўқитувчиларига уларнинг базавий лавозим маошига нисбатан ҳар ойлик 50 фоиз миқдорида қўшимча устама ҳақи тўлаб борилади.\n2024/2025 ўқув йилидан бошлаб институтнинг ўқув жараёнига тил эгаси бўлган малакали хорижий мутахассислар жалб қилинади.\nТалабалар ўқув ва илмий амалиётларини хорижий давлатларда ўтайдилар.\n2023 йил 1 январга қадар Ижод мактаби ўқувчилари учун “Таржимонлар клуби”ни ташкил этилади.\n2023 йил 1 январга қадар 1 000 ўринли янги ўқув бино ва 400 ўринли талабалар турар жойиниқуриш учун ер участкаси ажратилади.\nОлис ҳудудлардан ва хорижий мамлакатлардан келиб дарс берадиган профессор-ўқитувчилар институтга яқин ҳудудда жойлашган кўп қаватли уй-жойлардан хизмат уйлари сифатида фойдаланадилар.\n2023 йилдан бошлаб институтга докторантура бўйича қабул квоталари ажратилади.\nОлий таълим даргоҳи ўз фаолиятини маърифатпарвар олим, шарқ ва ғарб тилларининг билимдони Исҳоқхон Ибратнинг ёрқин хотираси ҳамда номини абадийлаштириш, вилоятда хорижий тилларни мукаммал эгаллаган, чуқур билимга эга бўлган рақобатбардош кадрларни тайёрлаш мақсадида олиб боради.


Британияга коронавирусга қарши эмлаш учун Pfizer-BioNTech вакцинаси олиб келинди\n23 май 2022, Тошкент вақти: 18:43\nБританияда коронавирусга қарши эмлаш 8 сентябрда бошланади.\nБританияда 8 декабрдан бошлаб қоронавирусга қарши оммавий эмлаш жараёни бошланади. Шу мақсадда мамлакатга АҚШнинг Pfizer ва Германиянинг BioNTech ширкатлари ишлаб чиқарган 800 минг доза вакцина олиб келинди.\nОммавий эмлаш жараёни 50та касалхонада олиб борилади. Биринчи навбатда ёши 80 ва ундан ошганлар эмланади.\nБритания Pfizer-BioNTech вакцинасининг 40 миллион дозасини сотиб олмоқчи. Бу 20 миллион одамни эмлаш учун етади. Уларнинг ҳар бири 21 кунлик танаффус билан икки дозадан эмланади.\nБритания Pfizer-BioNTech вакцинасини қўллай бошлаган жаҳондаги илк давлат бўлди. Бу тўғрисидаги қарор 2 декабрь куни қабул қилинган эди.\nЖонс Хопкинс университетининг билдиришича, Британия Европада коронавирусдан ўлганлар сони бўйича етакчилик қилмоқда. Бу мамлакатда 61 минг бемор вафот этди.\nКоронавирусга чалинганлар ва ўлганлар сони бўйича жаҳонда биринчи ўринда турган АҚШда эмлаш жараёни декабрь ойининг охирларида бошланиши кутилмоқда.


Нурмухаммед Әметниязов Умра ҳаж сапарына барыў имканиятын да қолға киргизди- Kruz.uz\nНурмухаммед Әметниязов Умра ҳаж сапарына барыў имканиятын да қолға киргизди\n11:36, 10.03.2018 892 0 Жәмийет\n«Қуранды еситиў, есите алыў жоқары мәнаўият, ағартыўшылық. Қуран ҳеш қашан жаманлыққа шақырмайды. Егер Қураны кәримди есите алсақ, еситтире алсақ — бул жетискенлик болады. Елимизге нур келеди», деген еди ҳүрметли Президентимиз Ш.Мирзиёев 2017-жыл 1-сентябрь күни «Ҳәзирети Имам» (Ҳастимам) комплексине еткен сапары ўақтында.\nЕлимиз басшысы соның менен бирге, усы сапары пайытында Қуран жарысын шөлкемлестириў тапсырмасын бергенлигинен де көпшиликтиң хабары болса керек. Усы тапсырманың ҳәм Өзбекстан мусылманлары басқармасының 2017-жыл 29-ноябрьдеги буйрығын орынлаў мақсетинде мәмлекетимиз бойлап Қуран жарысы өткерилмекте.\nШийшемби күни Нөкис Имам ийшан Муҳаммад жәмәәтлик мешитинде усы жарыстың Қарақалпақстан Республикасы басқышы болып өтти. Қуран жарысының ашылыў мүнәсибети менен өткерилген салтанатлы мәресимде сөзге шыққан Қарақалпақстан Республикасы Министрлер Кеңесиниң Баслығы Қ.Сариев, Өзбекстан мусылманлары басқармасы мешитлер бөлиминиң баслығы Р.Рахманов ҳәм Қарақалпақстан мусылманлары қазыятының қазысы Ш.Баўатдиновлар өткерилип атырған илаждың әҳмийетине ҳәм Ислам дининиң халқымыз турмысында тутқан орнына айрықша тоқтап, жарыс қатнасыўшыларына табыслар тиледи.\nҚуран — мусылманлар ушын муқаддес китап. Илажда жыйналғанлар оның кәлиймалары астында оғада терең мазмун бар екенлиги, сондай-ақ, ҳәр қандай инсан Қураны кәримниң тәсиршең аятларын еситкен ўақытта оны ықлас пенен берилип тыңлаўы — булардың барлығы ҳәм усы муқаддес китапта жазылғанлар әлемди жаратыўшы Аллатааланың илаҳий сөзлери екенлигине және бир мәрте исеним пайда етти.\nЖарыста январь айында өткерилген зоналық басқышлардың жеңимпазлары болған 18-25 ҳәм 26-40 жас аралығындағы пуқаралар өз-ара күш сынасты. Сондай-ақ, Мухаммад ибн Ахмад ал-Беруний атындағы Нөкис орта арнаўлы ислам билим журтының талабалары да Қуранды оқыў бойынша өз өнерлерин көрсетти. Соны айрықша атап өтиў керек, олар Қуран аятларын қирәәтке салып оқығанда даўыслары дуйым журтты уйытты. Дөгерек-әтирап силтидей тынып, бәршениң кеўлинде өзгеше кейпият орнағанын сезиў қыйын емес еди.\nҚуран жарысы жуўмағында 18-25 жас аралығында Тахтакөпир районынан Нурмухаммед Әметниязов, 26-40 аралығында Нөкис районынан Султанбай Ражаповлар жеңимпаз деп табылып, жарыстың Өзбекстан көлеминде өткерилетуғын жуўмақлаўшы басқышына жоллама алды. Жеңимпазлар ҳәм сыйлы орын ийелери Қарақалпақстан мусылманлары қазыяты ҳәм қәўендер шөлкемлер тәрепинен таярланған диплом ҳәм баҳалы саўғалар менен сыйлықланды. Нурмухаммед Әметниязов Умра ҳаж сапарына барыў имканиятын да қолға киргизди.\nНурмухаммед ӘметниязовУмра ҳаж сапары\nКеше, 16:48 1400\n17:20, 31.03.2020 3758\n20:52, 30.03.2020 2210\n19:04, 28.03.2020 4594\nӘмиўдәрья Алили-жап гүзе электрон төлеў талабала мийўели терек Ткачиха-Тахта Саратов айдаўшылық гүўалығы студент депутатлығына сайлаў\n01:41, 01.04.2020 3254


Тушда бекат курса туш табири бекат батафсил малумот\nБекат тушда курса туш табири – Киши тушидаги бекат туш соҳибининг асаблари иш давомида чарчаганлигидан дарак беради. Бундай пайтда дам олишга алоҳида этибор қаратмоқ лозим.\nБундан ташқари тушдаги бекат, туш соҳибининг ҳаётида ўзгаришлар содир бўлишини истаётганлиги ҳақида огоҳ этади. Бордию сиз тушда автобус бекатини кўрсангиз, ўнгда ёлғизликдан қийналгансиз, ёки бунинг акси, яни одамлар сизнинг ҳаётингизга ҳалқит бермоқда.\nАгар сиз бекатда бирон бир инсонни узоқ вақт кутиб қолсангиз, бу туш, сиз ҳоҳлаган нарса амалга ошишига анча вақт борлигидан далолат беради. Бордию автобусда кетаётиб бекатда бирон бир танишингизни учратиб қолсангиз, яқин орада бир ҳабар эшитишингизга табир қилинади.\nТушда бекат курса: Ванга табири\nБашоратчи ванга тушдаги бекатни қуйидагича табир қилади. Агар бекатда анча вақт турсангиз, ўнгингизда ўзингизга унчалик қизиқ бўлмаган ишни бажаряпсиз ва бу сизга ёқмяпти. Тушингизда тушишни режа қилган бекатингиздан ўтиб кецангиз, ўнгингизда, бизнес ва ишда чалкашликларга дуч келишингиз мумкинлигидан далолат беради. Бордию бу автобус ҳайдовчисининг айби билан юз берадиган бўлса, ўнгингизда бошқа одамлар билан иш юзасидан муаммоларингизни ҳал қилишда қийинчиликларга дуч келишингиз мумкин.\nБордию туш соҳиби тушда ўзи тушишни режа қилган бекатда тушиб қоладиган бўлса, демак сизни истиқболли келажак кутаётганидан огоҳ этади. Бироқ бу тушнинг яна бир жиҳати шуки, сиз автобус бекатига йетмасданоқ тушиб қолсангиз ёки тушишга ҳаракат қилсангиз, ўнгингизда шошқолоқлигингиз туфайли ишларингиз барбод бўлаётган экан.\nТуш табири бекат: Миллер табири\nГустав Миллер тушда кўрилган бекатни шундай табир қилади. Агар бирон бир инсон бекатда жуда оз ёки аксинча кўп одамни кўрса, ўнгида унга инсонлар билан алоқа қилишда ҳато қилаётган экан. ёки тез орада жуда муҳим бир қарорга келиши кераклигини англатади.\nАгар сиз автобус бекатида ўз тарнспортингиз келишини кутиб турган бўлсангиз демак янги танишувларни ҳоҳлаяпсиз, бироқ бу истагингиз амалга ошиши учун бирон бир ҳаракатни амалга оширишингиз шарт.\nБордию сиз тушда бекатни излаб юрган бўлсангиз демак ўнгингизда ўз ҳаёт йўлингизни ўрнига туширолмай ҳалак бўляпсиз. Буни уддалаш учун бироз дадилроқ бўлиш тавсия этилади.


Франция нимани кутяпти? | Qalampir.uz\nФранция нимани кутяпти?\nОлам\t05 Август 2019 12:44 1501\nФранция ташқи ишлар вазири Жан-Ив Ле Дриан “Le Journal du Dimanche”нашрига берган интервьюсида Сурияда сулҳни сақлаш муҳимлигини таъкидлади ва Россияни мамлакатда тинчликни таъминлаш учун ўз таъсиридан фойдаланишга чақирди. Бу ҳақда RT хабар бермоқда.\nИдлиб вилоятидаги гуманитар вазият даҳшатли, драматик ... Ўт очишни тўхтатиш шартларига риоя қилиниши ва Россия ҳар қандай орқага чекинмаслик ва жангни қайта бошлашнинг олдини олиш учун керакли босимни бажариши жуда муҳим, деди француз вазири.\nУнинг эслатишича, вилоятнинг уч миллион аҳолиси гуманитар шароитда жуда оғир. Вазирга кўра, 19-август куни Франция раҳбари Эммануэл Макрон ва Россия президенти Владимир Путин ўртасидаги музокаралар чоғида Суриядаги вазият кун тартибида бўлади.\nЛе Дриан Париж ҳеч қандай соддаликсиз Москва билан очиқ, талабчан ва муросасиз мулоқот олиб бораётганини таъкидлади. Бизнинг ҳамкорлигимиз инқирозларни ҳал қилишга ёрдам берадими ёки йўқми, Эрон, Сурия, Ливия, Украина ёки инсон ҳуқуқлари масаласида ёрдам берадими-йўқлигини билишни истаймиз, деди Франция ташқи ишлар вазири.\n18 Январь 08:49 20608\n20 Январь 11:55 11946\n18 Январь 10:59 10291\n18 Январь 10:53 10079


Улуғбек Розукулов Покистон Бош вазири билан музокаралар ўтказди\n09:56 / 26.12.2016\nЎтган ҳафтада Ўзбекистон Бош вазирининг ўринбосари Улуғбек Розукулов Покистон бош вазири Навоз Шариф билан музокаралар ўтказди, деб ёзмоқда UzDaily.uz. Мулоқот чоғида томонлар Ўзбекистон ва Покистон ўртасидаги савдо-иқтисодий алоқалар, хусусан, энергетика соҳасидаги ҳамкорликни кенгайтириш масалаларини муҳокама қилишган.\nНавоз Шарифнинг қайд этишича, Ўзбекистон делегациясининг ташрифи икки давлат ўртасидаги муносабатларни кенгайтириш имконини беради.\nУнинг таъкидлашича, Покистон Ўзбекистон билан дўстона алоқаларни юқори баҳолайди. Навоз Шарифга кўра, Покистон ҳукумати Ўзбекистон билан ўзаро фойдали муносабатларни янги босқичга чиқариш ниятида.\nУнинг фикрича, Ўзбекистон ва Покистон савдо-иқтисодий соҳани янада мустаҳкамлаш ва мавжуд имкониятлардан тўлиқ фойдаланиш учун барча чораларни кўриши керак.\nШу билан бирга, томонлар Ўзбекистон ва Покистон ўртасида савдо, инвестиция ва маҳсулотларнинг эркин айланмасини таъминлаш мақсадида ислоҳотлар ўтказиши лозим. Покистон ҳукумати раҳбари, шунингдек, Ўзбекистоннинг қишлоқ хўжалиги техникалари соҳасида ҳамкорлик қилиш таклифини олқишлаган.\nЎз навбатида, Улуғбек Розукулов қайд этганидек, икки мамлакат савдо-иқтисодий салоҳиятини ўрганиб, улардан самарали фойдаланиш йўлида барча чоралар кўрилади.\nУ, шунингдек, Навоз Шарифга Ўзбекистон Республикаси Президент Шавкат Мирзиёевнинг Ўзбекистонга таклифини топширган. Таклиф қабул қилинган.\nПокистон Навоз Шариф Улуғбек Розукулов


Солари "Реал"нинг мағлубиятидан сўнг нималар деди?\n7 январь, 2019, 11:23\nМадридликлар устози кечаги ўйинда пенальти борлигини айтди.\nМадриднинг "Реал" клуби бош мураббийи Сантьяго Солари кеча Ла Лиганинг 18-турида "Реал Сосьедад"га (0:2) қарши ўйинда учралган мағлубиятдан сўнг ўз фикрларини билдириб ўтди.\n“Ўйин бошида биз концентрацияни йўқотдик ва айнан шу сабабли гол ўтказиб юбордик. Бундай ҳолат “Вильярреал”га қарши баҳсда ҳам содир бўлган эди. Биз ўйинни қутқариб қолиш учун қўлимиздан келганча ҳаракат қилдик, аммо яратилган вазиятлардан фойдалана олмадик.\nБундан ташқари ўйинда тушунарсиз ҳолат ҳам кўп бўлди. Винисиусни йиқитилган вазиятда пенальти бор эди. Бундай баҳсли ҳолатлар учун VAR бор. Агар мана шундай вазиятларда ундан фойдаланилмаса, бу мантиқсизлик бўлади”, - дейди аргентиналик мутахассис.\nМаълумот учун, “Реал” айни дамда 18та тур якунларига кўра мусобақа жадвалида 30 очко билан 5-ўринни эгаллаб турибди.


Samsung компанияси робот, дрон ва виртуаль реаллик системаларини яратиш билан шуғулланмоқчи » Ўзбекистон янгиликлари – Zamin.uz\nSamsung компанияси ИТ-бозоридаги истиқболли йўналишларга алоқадор тадқиқот ва ишлаб чиқариш билан шуғулланувчи махсус гуруҳ тузгани ҳақида маълум қилди.\nЯнги гуруҳга Samsung мобиль бизнезининг раҳбари Шин Йонг-Кюн бошчилик қилади. Гуруҳ инновацион бизнес-лойиҳалар билан шуғулланади. Уларнинг орасига виртуаль реаллик системаси, автомат учув қурилмалари, 3D-принтерлар, роботлар ва автопилотли автомобиллар киради.\nГуруҳнинг яратилишига асосий сабаблардан бири сўнгги вақтларда компания смартфонларига бўлган талабнинг камайиши бўлди. Бундан ташқари, электроника бозорида ҳам компаниянинг ишлари ҳавас қиларли даража эмас.\n16:32 Samsung “пуч дастурлар” учун судланмоқда


Жаҳон Чемпиони ҳаваскор жамоада мураббийлик фаолиятини бошламоқда\nMr.NoBoDy 28.02.2019 12:00\nАльберто Жилардино деган футболчини эслай оласизми?\nЖанлуижжи Буффон, Жоржжо Кьеллини, Андреа Бардзальи ва Даниэле Де Росси ҳамон Чемпионлар Лигасида тўп тепишмоқда. Кристиан Заккардо футболчилик фаолиятининг сўнгги қисмини Сан Маринода ўтказмоқда. Женнаро Гаттузо "Милан"ни бошқараётган бўлса, Фабио Каннаваро – Хитойда, Алессандро Неста – Б Серияда. Мауро Каморанези – ТВ эксперти сифатида фаолият олиб бормоқда, Винченцо Яквинта эса... Икки йилга қамалган.\n2006 йилги Жаҳон Чемпионати ғолиблари тақдири турли-туман бўлди. Ўша таркиб аъзоларининг баъзилари кутилмаган қарорлар қабул қилдилар. Шундайлардан бири – Альберто Жилардино.\nБу ҳужумчини футбол мухлислари, жумладан Италия футболига бефарқ бўлмаганлар жуда яхши эслашади. Унинг ёрқин ўйин ва ажойиб голлари миллионлаб мухлисларнинг қалбидан жой олган.\nЎтган мавсумни Жила "Специя" - Б Серияда ўтказди ва 6 та гол уришга эришди. Бу натижа 36 ёшли футболчи учун ёмонмас, аммо клуб у билан шартномани узайтиришни истамади. Шу сабабли октябрь ойида Альберто D Серияда дебют мавсумини ўтказаётган ҳаваскор жамоа "Редзато"га қўшилди. Аслида қахрамонимиз бу ерга футбол ўйнаш учун келмаганди.\nЖилардинони техник директор этиб тайинлашди. Лекин бу мураббийлик фаолияти йўлидаги бир босқичгина эканлигини барча тушуниб, ҳеч ким беркитмасди. Альберто учрашувлар вақтида доим бош мураббий Лука Прина билан ёнма-ён эди. "Редзато" навбатдаги қадамни ташлаб, юқорироқ Серияга ўтмаслиги аниқ бўлиб улгурганда, раҳбарият воқеалар ривожини янада тезлаштиришга қарор қилди. Принага чиқиш эшиклари кўрсатилди ва якшанба куни Альберто Жилардиньо мураббий сифатида ҳаётидаги биринчи ўйинини ўтказади.\n"Редзато" пешқадам "Комо"дан 17 очкога ортда қолмоқда ва бешинчи ўринни эгаллаб турибди.\n27.11.2021 21:51 453 47


Ўзбекистон Ёзувчилар уюшмаси » ХАЛҚНИНГ ҚАЛБ ХАРИТАСИ\nАсосий Муносабат ХАЛҚНИНГ ҚАЛБ ХАРИТАСИ\nЗамин ўз-ўзидан обод бўлиб қолмайди, ер юзидаги ҳеч бир халқ ўз-ўзидан буюк яртатувчига айланавермайди, ҳеч бир давлат ўз-ўзидан қудратли бўлмайди, ҳеч бир Ватан жаҳон майдонида ўз-ўзидан эътироф ва эҳтиромга сазовор бўлмайди, деган сўзларни яна бир карра юракдан ўтказдим. Беихтиёр Соҳибқирон Амир Темурнинг “Миллатнинг дардларига дармон бўлмоқ вазифангиздир, адолат ва озодлик-дастурингиз бўлсин” сўзлари тилимга келди.\nШоирлар севинса халқ бахти, фаровонлигидан севинади, ўкинса, халқнинг дарди, изтиробидан ўкинади. Бугун нафақат Ўзбекистон халқи, балки бутун дунё Ўзбекистоннинг Ватан, халқ бахти саодати, юрт тинчлиги деб уриб турган юрак садосини эшитди. Азму шижоатга тўлиб турган бу улкан қалб соҳибини тик туриб олқишлади, шукрона айтди, улуғвор ишларга бел боғлади, кимлардир бу юрак дукурини ҳавас билан тинглади.\nЎзбекистон Республикаси Президенти Шавкат Мирзиёевнинг Олий Мажлисга Мурожаатномаси, унда айтилган ҳар бир фикр, ҳар бир ғоя, ҳар бир ташаббус, оғриқли муаммолар, долзарб вазифалар миллионлаб юракларга кўчди. Ҳақ сўз ҳамиша уйғотувчи кучга эга бўлади. Президент ҳар соҳани ҳаққоний таҳлил қилиб, умрини ўтаб бўлган, бугун яроқсиз, самарсиз ҳолга келиб қолган тизимларни янгилаш, биринчи навбатда халққа хизмат қилувчи тизимга айлантириш бўйича муҳим масалаларни ўртага қўйди. Мурожаатномада қилинган ишлар билан бирга қилинажак ишларнинг тоғдек залворли ва кўламини ҳис қилдик.\nЎтган йиллар давомида қандай мураккаб, таҳликали, енгил бўлмаган йўллардан ўтдик. Ҳар қандай йўл юракдан бошланади, ҳар қандай минора ҳам ердан тикланади. Халқ дарди, ташвиши, муаммолари, орзу-умидларига ҳамоҳанг сиёсат одамларни ҳам қудратли тўлқинга, яратувчи кучга айланатиради.\nБугун юртдошларимиз чин маънодаги халқчил сиёсатни қўллаб-қувватламоқда. “Ижтимоий фикр” жамоатчилик маркази ўтказган тадқиқотда 87,4 фоиз респондентларнинг Ўзбекистонда иқтисодий фаоллик сифати ўсишининг янги даври бошланган деб ҳисоблаши, 95,6 фоизи олиб борилаётган сиёсатни маъқуллаётгани беъжиз эмас.\nБугун Ўзбекистоннинг ҳар бир юрак уриши, қалб ҳароратини, оташин нафасини дунё аҳли ҳис қилиб, кузатиб турибди. Бу халқчил сиёсатни жаҳон жамоатчилиги эътироф этмоқда, намуна ва ибрат қилиб кўрсатмоқда. Штаб квартираси Сеулда жойлашган Осиё журналистлари ассоциацияси Ўзбекистон Президенти Шавкат Мирзиёевни “Йил одами” деб эълон қилиши, Туркиядаги нуфузли “Turcomoney” нашрининг йиллик рейтингида мамлакатимиз раҳбари ушбу давлатда “Йилнинг хорижий давлат арбоби” деб тан олиниши, Испаниянинг машҳур “ Diario arbat” нашрида чоп қилинган мақолада Ўзбекистон Президенти “Тинч инқилоб” сиёсатига амал қилиб аниқ бир мақсад йўлида олға интилаётгани таъкидланди. Бу инқилоб меҳр ва эътиборга ташна кўнгилларни обод қилишдан, розилигига эришишдан бошланди. Зеро, ҳар қандай инқилоб аввало қалбнинг янгиланиши, қалбдаги ўзгаришлар демакдир. Қалбдаги ўзгаришлар ижтимоий муҳитни тозартириб, жамиятни ўзгартиради.\nЖаҳоннинг етакчи ва нуфузли нашрлари давлатимиз раҳбари томонидан амалга оширилаётган туб ислоҳотлар, нафақат Ўзбекистонга, балки бутун минтақага улуғвор ижобий янгиланишлар олиб кирганлиги, мамлакатимизда фуқаролик жамияти фаоллашгани, сиёсий рақобат ва фикрлар хилма-хиллиги қўллаб-қувватланаётгани, аҳолининг йиллар давомида фойдаланилмаган имкониятларини юзага чиқаришга катта эътибор берилаётгани, Ўзбекистон фаол ва очиқ иқтисодиётга ўтилаётгани, халқнинг яратувчанлиги, турмуш тарзи, фаровонлиги ўзгараётгани, муаммолар яширилмай очиқ-ойдин гапирилиб, уларга ечим топилаётгани, ташқи ва ички сиёсатида ҳеч қачон кузатилмаган ислоҳотлар амалга оширилаётгани, Ўзбекистон дунёга ўз очиқлигини намоён этаётгани, барча соҳалардаги ислоҳотлар тизимли ва самарали хусусияти билан ажралиб тураётгани ёзилмоқда. Энг муҳими, бу сиёсат баландпарвоз ғоя ва назарий даъватлардан, эртанги кунни, эртанги фаровон ҳаётни эмас, бугунги ҳаётни ўзгартиришга, биринчи навбатда халқнинг оғирини енгил қилиш, йиллар давомида тўпланиб қолган муаммоларни ҳал қилишга қаратилгани алоҳида қайд этилмоқда.\nМурожаатномани тинглар эканман, ўтган йилдаги муҳим ўзгаришлар бир-бир кўз ўнгимдан ўтди. Янги иш ўринлари яратиш, халқнинг энг эҳтиёжманд қатламларини ижтимоий қўллаб-қувватлаш, жазони ижро этиш муассасаларидан қайтган фуқароларни ишга жойлаштириш, уларни тезроқ ҳаётда ўз ўринларини топишга кўмаклашиш, жиноятчилик ва ҳуқуқбузарликни олдини олишга янгича ёндошишлар, ёшларга қаратилган алоҳида эътибор қарангки ўз самарасини берди. Биргина мисол, мамлакатимиздаги мавжуд 9015 та фуқаролар йиғинининг 3205 тасида бирорта жиноят содир этилмагани, Тошкент шаҳрининг ўзида жиноятлар 48 фоизга камайгани булар шунчаки рақамлар эмас.\nКўнгиллардан бошланган ободлик қишлоқларимизга, шаҳарларимизга кўчмоқда, ички кўчалар таъмирланмоқда. Мурожаатномага айтилганидек, Янги йилда ҳам “Обод қишлоқ” ва “Обод маҳалла” дастурлари ижроси учун 4 триллион сўмдан зиёд маблағ ажратилишини халқимиз жуда катта мамнунлик билан кутиб олди.\nБир умр суяги меҳнатда қотган, эл-юрт ободлиги йўлида соч-соқоли оқарган оталаримиз, оналаримиз ҳақиқий эҳтиром ва эъзозга лойиқ. Улар жамғарган билим, катта тажрибаларнинг ўзи бир мактабдир. Бугун мамлакатимиз 60-70-80 ёш ёшараётган бир пайтда уларнинг сафимизда бўлиши ҳар жиҳатдан самаралидир. Ана шу маънода Президент фармони билан 2019 йил 1 январдан бошлаб ишлайдиган барча пенсионерларга пенсиялар тўлиқ миқдорда тўланиши белгилангани, мурожаатномада энг кам ойлик иш ҳақи миқдори, пенсия тизими қайта кўриб чиқилиши тўғрисидаги хушхабарлар чин маънода фахрийларимизни янада ёшартирди.\nЎзбек халқи ҳеч қачон қўшнисиникидаги нотинчликка бепарво қараб ўтирадиган халқ эмас. Ана шу маънода жафокаш афғон халқига тинчлик соғиниш баробарида давлатимиз раҳбарининг саъй-ҳаракатлари жаҳон жамоатчилиги томонидан қўллаб-қувватланмоқда.\nЎзбекистон нафақат ички, балки ташқи сиёсатда ҳам маънавиятга, адабиётга, илм-фан ривожига катта эътибор қаратмоқда. Янги сиёсат маҳсули бўлган улкан бунёдкорлик ишлари, қурилиш майдонларига таниқли ёзувчи ва шоирларимизнинг бориши, янги асарлар яратаётгани, халқимиз кайфиятига ҳам ўзгача руҳ бағишламоқда, одамлар тафаккури ўзгаряпти, яратувчанлик қуввати ошяпти.\nМурожаатномада давлатимиз раҳбари кутганимиздек, маданият ва истироҳат боғларида спорт майдончалари, амфитеатрлар қурилиши ҳамда китобхонликка ҳам алоҳида эътибор қаратдилар. Маданият ва истироҳат боғларини ташкил этиш, уларни ҳақиқий замонавий маърифий-маънавий масканларга айлантириш, кутубхона, “Китоб кафелари” бўлиши лозимлиги таъкидлади.\nЎзбекистон дунё тамаддуни бешикларидан биридир. Ота-боболаримиз яртган илм-фан, улкан маънавий мерос оид улкан мерос, бетакрор тарихий обидаларни кўриш соғинчи билан яшаётган дунёда қанчадан қанча одам бор. Мурожаатномада 2019-2025 йилларда “Туризмни ривожлантириш миллий концепцияси”ни ишлаб чиқиш бўйича муҳим топшириқ берилиши, шу асосда 2025 йилда юртимизга ташриф буюрадиган хорижий сайёҳлар сонини 7 миллион нафарга етишига, туризм экспортидан келадиган даромадни эса 2 миллиард доллардан зиёд бўлишига эришиш лозимлиги таъкидланди.\nБир пайтлар Ўзбекистон Қаҳрамони, халқ шоири устоз Абдулла Орипов бошчилигида Амир Темур мақбараси, Шоҳи-зинда мажмуаси, Регистон майдонида сайр қилиб юрган ўзбек ёшларига қарат айтган сўзлари ҳеч қачон ёдимдан чиқмайди. Ўшанда устоз ёшларга қарата: “Бу ерларга мунғайиб кирсанг, гердайиб чиқасан!”- дегандилар. Бу кимлигингни англаб, қаддингни кўтариб, қадамингни ҳам буюк аждодларингни мос қилиб ташлайсан, дегани эди.\nПрезидентимизнинг Ўзбекистоннинг шонли тарихини янгитдан, мукаммал ўрганиш учун оммавий ахборот воситалари, интернет ресурсларидан кенг фойдаланиш, МТРК таркибида “Ўзбекистон тарихи” каналини ташкил этиб, илмий жамоатчилик, ижодкор зиёлиларимиз билан биргаликда унинг дастурларини пухта шакллантириш, “Ватанимиз тарихидан лавҳалар” туркумида мунтазам равишда илмий ва илмий-оммабоп китоблар нашр этиб бориш борасидаги таклифлари барчамизни қувонтирди.\n2018 йилда бошланган ишларининг мантиқий давоми сифатида Президентимиз таклифига асосан янги – 2019 йил “Фаол инвестициялар ва ижтимоий ривожланиш йили” деб эълон қилинди. 2019 йилда барча манбалар ҳисобидан қарийб 138 триллион сўмлик ёки 2018 йилга нисбатан 16 фоиз кўп инвестицияларни ўзлаштириш мўлжалланмоқда. Бу борада эса таъкидланганидек, тўғридан-тўғри хорижий инвестициялар миқдорини жорий йилга нисбатан қарийб 1,5 баробар ошириб, 4,2 миллиард долларга етказилади. 142 та замонавий корхона ишга туширилади.\nҲеч шубҳасиз янги йилда мамлакатимизда Тараққиёт ва юксалиш сари муҳим қадамлар қўйилади. Мурожаатномадаги ҳар бир ғоя, таклиф, ташаббус Ватанимизни янада обод, халқимизни фаровон бўлишига хизмат қилади. Фуқароларимизни фаолликка, ташаббускорликка, азму шижоатга ундайди.\nЁшлар таълим ва тарбияси ҳақида гап кетганда, бу келажакка қўйилган инвестиция деган ибора қўлланилди. Таъбир жоиз бўлса, бу улуғ ишларга бор куч-қувватимизин сарф этишимиз, фидойилигимиз, юртга садоқат ва меҳримиз ҳар биримизнинг Ватан тараққиётига қўшажак энг катта инвестициямиз бўлажак. Янги йилга янги орзулар билан, янги мақсадлар билан қадам қўяйлик!\nҲеч шубҳасиз давлатимиз раҳбарининг мурожаатномаси Ўзбекистон учун 2019 йилдаги муҳим вазифалар акс этган ўзига хос Йўл харитасидир. Бу чинакам маънода ўттиз уч миллионли халқимизнинг қалбига бориб туташадиган халқ харитаси, Ватан истиқболини ёритувчи қалблар харитасидир.


Икки томонлама ҳужжатлар имзоланди. Ўзбекистонда «Volkswagen» автомобиллари ишлаб чиқарилади\n15:00 / 28.05.2019 70082\nЎзбекистон ва Германия президентларининг музокаралари якунида икки томонлама ҳужжатларни имзолаш маросими бўлди, деб хабар қилмоқда давлат раҳбари матбуот хизмати.\nАхборот алмашиш ва уни ҳимоя қилиш, парник газлари чиқарилишини камайтириш ва иқлим ўзгаришларига мослашиш, «Volkswagen» компанияси билан ҳамкорликда тижорат автомобиллари ишлаб чиқариш тўғрисида ва бошқа ҳужжатлар имзоланди. Президент ушбу келишувлар, айниқса, Ўзбекистон Республикаси Фанлар академияси билан Германиянинг "Integra GmbH" ва "Vamed Engineering GmbH" компаниялари ҳамкорлигида Тошкент шаҳрида Ядровий тиббиёт ва нурли терапия марказини ташкил этиш бўйича битим халқимиз учун катта аҳамиятга эга эканини таъкидлади.\nДавлат раҳбари Шавкат Мирзиёев ижтимоий-иқтисодий ва илмий-маданий муносабатлар ривожига ҳисса қўшиб келаётган Германия ташкилотлари ва вакилларига миннатдорлик билдирди.\nГФР президенти Франк-Вальтер Штайнмайернинг мамлакатга расмий ташрифи давом этмоқда.\nГерманияда икки қирувчи самолёт ҳавода тўқнашиб кетди


Муҳим тўлов тизимларининг мезонлари айтилди | NORMA.UZ\nМарказий банк тўлов тизимларининг муҳимлигини аниқлаш мезонларини белгилади. Регуляторнинг тегишли қарори тўғрисидаги ахборот идоранинг Телеграм-каналида жойлаштирилган.\nтўлов тизими инфратузилмасида 2 млн дан ортиқ фаол, бир ой давомида камида 1 марта ҳисобварағига маблағ кирим қилинган тўлов хизматларидан фойдаланувчилар мавжуд бўлса;\n1 йил давомида тўлов тизими орқали амалга оширилган тўловлар ҳажми ушбу турдаги тўловлар умумий ҳажмининг 25%идан кўп улушини эгаллаган бўлса;\nбир йил давомида тўлов тизими орқали амалга оширилган тўловлар ҳажми 12 трлн сўмдан кўп бўлса.\nМарказий банк тўлов тизимининг муҳимлигини унинг фаолиятини санаб ўтилган кўрсаткичлар бўйича таҳлил қилиш асосида белгилайди. Камида иккита мезонга тўғри келадиган тўлов тизими муҳим ҳисобланади.\nЭслатиб ўтамиз, муҳим тўлов тизимининг узлуксиз ишлаши тўлов хизматлари ички бозорининг барқарор фаолият кўрсатишига ёрдам беради, унинг ишидаги тўхталишлар (узилишлар) эса таваккалчиликларнинг пайдо бўлишига олиб келиши мумкин. Шу муносабат билан:\nмуҳим тўлов тизими операторига қўшимча талаблар қўйилади (“Тўловлар ва тўлов тизимлари тўғрисида”ги Қонуннинг 10-моддасига қаранг);\nмуҳим тўлов тизимининг ишлаши 3 йилда камида 1 марта ўзини ўзи баҳолашдан ўтказилади;\nмуҳим тўлов тизимининг узлуксиз фаолият кўрсатишида бузилишлар бўлган тақдирда МБ навбатдан ташқари инспекция текширувини ўтказишга ҳақли;\nмуҳим тўлов тизимларининг ишлаши устидан кузатув амалга оширилаётганда МБ уларнинг халқаро стандартларга ва ўз талабларига мувофиқлиги юзасидан баҳолашни ўтказади, уларнинг фаолиятини такомиллаштириш бўйича тавсиялар ишлаб чиқади.


Бир неча талаба қизлар ҳижобни тарк этишдан бош тортганлари учун Тошкентда Халқаро Ислом академиясидан ҳайдалдилар - Фарғона.Ру ахборот агентлиги\n21:24 msk, 23 Апрель 2019\nБир неча талаба қизлар ҳижобни тарк этишдан бош тортганлари учун Тошкентда Халқаро Ислом академиясидан ҳайдалдилар\n13.09.2018 09:54 msk\nХалқаро Ислом ака-демияси. Norma.uz сайти фотоси\nТошкент Халқаро Ислом академиясининг тўрт нафар талаба қизлари олий таълим муассасаси ҳудудида ҳижобда юрганлари учун ўқишдан ҳайдалдилар. Яна 60 нафар қизлар ҳайдалиш арафасида, дея хабар беради BBC радиосининг ўзбек таҳририяти.\nАкадемияда жами 124 нафар қизлар таҳсил оладилар, уларнинг тенг ярми ҳижобни тарк этишга ва ўрнига парик ёки дўппи кийиб юришга рози бўлдилар. Қизиғи шундаки, ОТМ қоидаларига кўра, қизларнинг ҳатто бўйнини шарф билан ёпиб олишига рухсат берилмайди.\nҲижобни тарк этишни истамаган қизлар билан академия раҳбарияти “тушунтириш ишлари” олиб бориб, уларни ўқишдан ҳайдаймиз дея қўрқитишмоқда. Баъзи қизлар ётоқхонадан ҳайдалди. Ўқишдан ҳайдалган қизларнинг ота-оналари уйига ҳокимият вакиллари ва ички ишлар органлари вакиллари келиб босим ўтказишмоқда.\nХалқаро Ислом академияси ректори Шуҳрат Ёвқочев ўқитувчилар ўртасида ҳам ҳижобга қарши кураш бошлаб юборди. У шунингдек, ОТМ ҳудудида номоз ўқишни тақиқлаб қўйди. ОТМ ходимларидан бирининг исми ошкор этилмаслик шарти билан айтишича, тажрибали мутахассислар ўз норозиликларини намойиш этиш мақсадида ишдан бўшаб кетишмоқчи, бироқ ректорат уларга агар ишдан бўшаб кетсалар, бошқа ҳеч қайси жойдан иш топа олмайсиз, дея таҳдид қилмоқда. Суҳбатдошга кўра, ҳижобдаги баъзи педагоглар ўз ҳисобидан таътилга чиқиб, дарсларга қатнашмай қўйдилар.\nШу билан бирга, Тошкент Ислом университетини 2006-2007 йилларда бошқарган Ёвқочев университетга ҳижоб ва номознинг душманлари сифатида танилган олдинги ўқитувчилар жамоасини қайтармоқда.\nТошкент Ислом университети базасида Халқаро Ислом академиясини тузиш тўғрисидаги фармон Ўзбекистон президенти Шавкат Мирзиёев томонидан 2018 йил 16 апрель куни имзоланган. Муассаса Ислом тарихи, Ислом ҳуқуқи, ақида, тавассуф, Ислом иқтисодиёти ва молия, шунингдек, чет тиллар (араб, форс, инглиз, рус, урду, турк ва немис) соҳасида малакали кадрлар тайёрлашга ихтисослашган.\nШуҳрат Ёвқочев Халқаро Ислом академиясини тузилган вақтдан бери бошқариб келган Неъматулла Ибрагимов ўрнига 2018 йил 28 август куни ректор этиб тайинланган. Ёвқочев 2004-2005 йилларда Ўзбекистон президенти ҳузуридаги Стратегик ва минтақалараро тадқиқотлар институни бошқариб келган, кейинчалик президентнинг дин ишлари бўйича маслаҳатчиси бўлиб ишлаган.


"Buxoro HETK" AJ - «O’zbekenergo» AJ\n"Buxoro HETK" AJ\nAxmetov Istam Hamrayevich\n200100, Buxoro sh., Prоmishlеnnаya ko’ch., 1/1\nXududiy elektr tarmoqlari orqali Buhoro xududi doirasida magistral elektr tarmoqlaridan iste'molchilarga elektr energiyasini uzatish amalga oshiriladi.\nElektr ta'minoti korxonalari xududiy elektr tarmoqlari korxonalarining elektr energiyasini tuman, shahar, ishlab chiqarish zonasi doirasida iste'molchilarga taqsimlash va sotishni amalga oshiruvchi bo`linmalaridir.\n«Buxorо HETK» AJ\n200100, Buxoro sh.,\nPrоmishlеnnаya ko’ch., 1/1\nEkspluatatsiya va texnik masalalari bo’yicha director birinchi yordamchisi\n"БУХОРО ҲУДУДИЙ ЭЛЕКТР ТАРМОҚЛАРИ КОРХОНАСИ" АЖ.\nКорхона устав фондида давлат улуши 51%, хорижий инвесторларнинг улуши – 45% , меҳнат жамоасининг улуши – 4% ни ташкил қилади.\nҲозирги кунда корхона таркибида туман ва шаҳарларга тегишли 12 та тузилмавий электр таъминот корхоналар бор. Улар:\nДўстлик кўч., 4\nАҳмад Дониш кўч.,18\nҒалаба кўч., 1\nҒалаба кўч., 59\nМаҳмуд Торобий кўч.,77\nС.Раҳимов кўч., 10\nБухоро шаҳар ЭТК\nШунингдек, корхона таркибида 5 та эксплуатация хизмати ва 12 та бўлим ишлаб турибди. Корхонада 1400 дан зиёд киши ишлайди.Корхона балансида қуйидаги электр ускуналар мавжуд:\n0,4-6-10 кВ кучланишли ҳаво линиялари 11950 км\n35-110 кВ кучланишли ҳаво линиялари 1420 км\n0,4-6-10 кВ кучланишли кабель линиялари 350 км\n6-10/0,4 кВ кучланишли трансформатор пунктлари 4300 та\n35/110 кВ кучланишли трансформатор нимстанциялари 85 та\n6-10 кВ кучланишли трансформатор пунктларининг умумий қуввати 500 минг кВА дан ортиқ\n35-110 кВ кучланишли нимстанцияларнинг умумий қуввати 1 млн кВА дан ортиқ\n«Бухоро ҳудудий электр тармоқлари» АЖ электр энергияси бозорида тақсимловчи-сотувчи корхона ҳисобланади, яъни у «Ўзбекэнерго» АЖдан электр энергиясини сотиб олиб тақсимлайди ва уни истеъмолчиларга сотади.\nЖамият директори. Фуқароларни қабул қилиш тартиби:\nБош мухандис. Фуқароларни қабул қилиш тартиби:\nЭнергосотиш ва молия бўйича директор ўринбосари. Фуқароларни қабул қилиш тартиби:\nУмумий саволлар бўйича директор ўринбосари. Фуқароларни қабул қилиш тартиби:\nУРИНОВ ДЕҲҚОН ЗОКИРОВИЧ\nКасаба уюшма раиси. Фуқароларни қабул қилиш тартиби:\n"БУХОРО ҲУДУДИЙ ЭЛЕКТР ТАРМОҚЛАРИ КОРХОНАСИ" АЖ нинг ИШ ТАРТИБИ\n800 – 1700 - иш вақти\n1200 – 1300 - тушлик\nЖАМИЯТНИНГ АСОСИЙ ФАОЛИЯТ ТУРЛАРИ:\nЖамият - электр энергияни тақсимлаш ва истеъмолчиларга етказиб беришни амалга оширади;\nшартнома асосида электр энергияни олади;\nўрнатилган тартиб бўйича электр таъминловчи корхоналарга электр таъминоти бўйича шартнома тузиш учун бош ишончнома беради;\nшартнома асосида истеъмолчиларга электр энергияни сотишни амалга оширади;\nўзининг электр тармоқ хўжалиги объектларида технологик йўқотишни камайтириш мақсадида ташкилий техникавий тадбирлар ишлаб чиқади ва амалга оширади;\nўрнатилган тартиб асосида истеъмолчиларга ҳудудий электр тармоқларига уланиш учун техник шартлар беради;\nқонунчилик асосида бошқа фаолият турларини амалга ошириши мумкин;\nўзининг электр тармоқлари хўжалик объектларида, электр энергияси технологик йўқотишни қисқартириш бўйича ташкилий-техникавий тадбирлар ишлаб чиқади ва уни ишлаб чиқаришга жорий этади.\nЭЛЕКТР ЭНЕРГИЯСИ ИСТЕЪМОЛЧИЛАРНИНГ ҲУҚУҚЛАРИ:\nэлектр таъминоти шартномаларини тузиш ва бажаришда юзага келаётган низоларни ҳал этиш учун судга ёки бўйсиниши бўйича юқори ташкилотга, мансабдор шахсга мурожаат қилиш.\nЭЛЕКТР ЭНЕРГИЯСИ ИСТЕЪМОЛЧИЛАРИ МАЖБУРИЯТЛАРИ:\n«БУХОРО ҲЭТК» АЖ нинг БОШҚАРУВ СТРУКТУРАСИ


ИнтерФУТБОЛ :: Coca Cola Суперлига 8-тур: «Навбаҳор» ва «Қўқон-1912» учун жиддий синов\nCoca Cola Суперлига 8-тур: «Навбаҳор» ва «Қўқон-1912» учун жиддий синов\nБугун Coca Cola Суперлига 8-турининг дастлабки уч учрашуви бўлиб ўтади. Унда мухлисларни бири-биридан қизиқарли қарама-қаршиликлар кутиб турибди. Қуйида 7 та жуфтликка эътибор қаратиб, жамоаларнинг имкониятларини таҳлил қилиб кўрамиз.\n6 июль (душанба)\nБугунги ўйинлар орасида нейтрал мухлисларни, биринчи навбатда, «Насаф» – «Металлург» баҳси ўзига тортиши турган гап. Зеро, рақибларига ҳужумкор футбол таклиф этадиган қаршиликларнинг Бекобод жамоаси ҳимоясини қай тариқа ёриб ўтишларини кузатиш қизиқ, албатта. Ўз навбатида, мазкур учрашувнинг голларга бой тарзда ўтишини ҳам тахмин қилиш мумкин.\n«Локомотив» «Сурхон» билан ўйин Тошкентга кўчирилганидан фойдалана олармикан? Зеро, янги бош мураббий билан пойтахтга ташриф буюрадиган термизликларнинг «темирйўлчилар»га бошоғриқ туғдиришлари эҳтимоли юқори. Агар «Локо» ўз майдонида яна очко йўқотадиган бўлса, жамоа устози Андрей Фёдоровнинг манзилига йўлланаётган танқидлар сони янада ортиши муқаррар...\n«Қизилқум»дан «Андижон» билан ўйинга ўзгача тарзда тайёрланиш талаб этилади. Чунки бу сафар ҳам очко йўқотиш навоийликларнинг шундоқ ҳам танг бўлиб турган аҳволларини янада оғирлаштиради.\n7 июль (сешанба)\n7 июлга белгиланган баҳсларнинг иккитасини марказий учрашув сифатида кўрсатиш мумкин. Хусусан, аввалги турларда ўз майдонида ҳеч бир рақибини аямаган «Қўқон-1912»ни Олмалиқда жиддий синов кутиб турибди. Хўш, Бахтиёр Ашурматов шогирдлари сафар беллашувида ҳам сермаҳсуллик намойиш эта олармиканлар? Албатта, турнир жадвалининг юқори қисмига жойлашган АГМКнинг ҳам бу учрашув учун ўз режалари бор.\nВадим Абрамов шогирдларини аста-секин юқори спорт формасига кириб бораётган «лочинлар»га қарши мураккаб баҳс кутиб турибди. «Навбаҳор», шубҳасиз, «Бунёдкор» майдонига навбатдаги 3 очкони расмийлаштириш илинжида ташриф буюради, фақат юқори поғоналарни кўзлаётган наманганликларнинг шаштлари жуда баланд. Бу эса мазкур беллашувнинг муросасиз тарзда кечишини таъминлаши шубҳасиз. Ҳар сафар «Бунёдкор» майдонида ғалабага яқин келиб, якунда 3 очкони бой берган «Навбаҳор» учун бу навбатдаги имкониятдир. Умуман олганда эса, ушбу қарама-қаршиликда томонларнинг имкониятларини тенг баҳолаш мумкин.\nАввалги турда водийда мағлубиятга учраган «Сўғдиёна» бор аламини «Бухоро»дан олишга интилишини кутиш мумкин. Агар бухороликлар қуйи поғоналардан кўтарилишни истасалар, Жиззахдаги баҳсга астойдил тайёргарлик кўришлари тўғри келади. Зеро, тартибли футболни шакллантириб улгурган Улуғбек Бақоев бошчилигидаги жамоа хатога йўл қўядиган рақибларини асло аямайди.\nҲакамлар: Зокир Қодиров, Руслан Самандаров, Бахтиёрхўжа Шавкатов, Фаррух Янсупов\nАмалдаги чемпион бу турда турнир жадвалидаги пешқадамлигини мустаҳкамлаб олиш учун яхши имкониятга эга. Тўғри, «Машъал»нинг ҳар доим «Пахтакор»га қарши жиддий курашишига ўрганиб қолганмиз. Бироқ бугунги Шота Арвеладзе бошчилигидаги жамоадан Тошкентда очко олиш учун иштиёқнинг ўзи камлик қилади. Муборакликлар тартибли ҳимоялана олишса, ижобий натижадан умид қилсалар бўлади, чунки «Пахтакор»га ҳужумкор футбол таклиф этиш ўзига ҳукм чиқаришга тенгдир. Қисқаси, мазкур жуфтликда «шерлар» ўз майдонларига кўчирилган ўйиндан максимал фойдаланиш йўлида бор кучларини сарфлашларига шубҳа йўқ.


ИнтерФУТБОЛ :: Ишонаверинг, 24 ёшгача 20та соврин!\nИшонаверинг, 24 ёшгача 20та соврин!\nКингсли Коман футбол тенденцияларини бузиб ташламоқда. «Бавария»нинг франциялик вингери Кингсли Коман ЧЛ финалида ягона голга муаллифлик қилиб, Мюнхен клуби музейидаги «шалпангқулоқ» кубоклар сони 6тага етишини таъминлади. Диққатга сазовор факт: Коман июнь ойида 24 ёшга тўлди ва Лиссабонда фаолиятидаги 20-жамоавий совринни расмийлаштирди.\nКингсли Коман коллекциясидаги жамоавий совринлар тақсимоти:\n*** 12та - «Бавария» билан, *** 4та - «ПСЖ» билан, ***4та - «Ювентус» билан\nҲар мавсум 2,5та соврин!\nЯна бир бора диққат қилинг: 24 ёшгача 20та соврин! Бу катталар футболидаги фаолияти давомида ҳар йили ўртача ҳисобда 2,5та соврин ютганини англатади. Таққослаш учун айтсак, амалдаги футболчилар орасида соврин ютиш тезлиги бўйича францияликка биргина Дани Алвеш нисбатан яқинроқ. Бразилиялик 37 ёшли ҳимоячи ҳисобида жами 40та соврин бор. Демакки, у ҳар мавсум ўртача ҳисобда 2,1та соврин расмийлаштирган. Дейлик, Команнинг клубдоши Роберт Левандовскида ҳам 20та соврин бор. Фарқи шуки, польшалик голеадор ҳозир 32 ёшда ва у ўз хирмонини 14 мавсумда йиққан.\nҚанаҚасига шундай бўлди?\nШунчаки, Команнинг футболдаги йўли равон: у шу кунга қадар 3та мамлакатда ўйнади, фақат чемпионатларнинг чин «гегемон» клубида. 20та соврин тўплашга улгурганига бошқа изоҳ йўқ. Дейлик, Кингсли ҳаттоки, яримўсмирлик чоғи ҳам совринсиз қолмаган, гарчи минимал даражада ўйин амалиёти олган бўлсада. Аниқроқ айтсак, Коман фаолиятини «ПСЖ»да бошлаб, 2 мавсум давомида Лига 1 доирасидаги атиги 3та учрашувда қатнашди, лекин асосийси, 4та совринга эга чиқди. Кейин «Ювентус» сафига қўшилиб, «А» серияда 2 мавсум оралиғида 15 мартача майдонга тушди ва коллекциясига яна 4та соврин қўшди. Хуллас, дастлабки 4 мавсумда номига ўйнаб, 8та соврин олди - идеал старт! Кингсли «Бавария» либосини кийганидан кейингина барқарор равишда майдонга туша бошлади. Мисол учун, Германиядаги дастлабки икки мавсумни ижара келишуви асосида ўтказиб, бу вақтда Бундеслиганинг ўзида 40тадан кўп ўйинда иштирок этди. Ҳозир ҳам Германия биринчилигида ҳар мавсум ўртача ҳисобда 20та ўйин маррасини забт этмоқда.\nКоман фаолиятини ким бошқармоқда?\nКингслининг агенти - ўз отаси Кристиан. У турли йўналишларда ўғли билан мусобақалаша бошлаган пайт болакай атиги 13-14 ёшда бўлган. Катта Коман ҳар куни ишдан кейин ўғлини уйидан 70 километр узоқликда жойлашган машғулотлар базасига шахсан ўзи олиб борарди. Colossal Sports Management агентлиги шу йил февралда «Бавария» вакили билан ҳамкорликни йўлга қўйгани ҳақида хабар тарқатди, аммо футболчининг отаси барчасини инкор этди: «Йўқ, ўғлимнинг фаолиятига фақат ўзим жавоб бераман, тўғри, Style Management компанияси орқали. Бошқа ҳеч ким Кингсли Коман номидан гапириш ёки музокара олиб ҳуқуқига эга эмас».\nКоманнинг ўзи фаолияти ҳақида нима дейди?\n- Тўғриси, бунчалик кўп саёҳат қилишни режалаштирган эмасдим. Муҳими, айни пайт «Бавария»га яхши ўрнашиб олдим ва Мюнхендаги умумий ҳолатдан тўлиқ қаноатланяпман. Дарҳақиқат, энди бу ерда узоқ қолишим мумкинлигини тасаввур қиляпман (2019 йил).\n- АПЛ мен учун жаҳондаги энг қизиқарли чемпионат. Катта футболдаги фаолиятим энди-энди бошланмоқда ва олдинда нималар кутаётганини билиш имконсиз. Англия - ҳар бир футболчи кўнглига мос мамлакат (2016 йил).\nДемак, Коман қачондир чиндан ҳам, АПЛга йўл олишга қарор қилса, энг совриндор ва «гегемон» клубни танлашини ҳозирдан тахмин қилиш мумкин...\n«Бавария»нинг ЧЛ финалига берган «заявка»сида 5 нафар франциялик бор эди. Эътиборлиси, Франция вакили «ПСЖ» ҳам ҳал қилувчи ўйин қайдномасига айнан 5 нафар маҳаллий футболчини киритди. «ПСЖ» улардан Килиан Мбаппе ва Преснель Кимпембени бошланғич таркибда майдонга туширди (ҳар иккиси тўлиқ вақт ҳаракатланди), «Бавария» таркибида эса, Коман майдонга тушди ва ягона голни уриб, 68-дақиқада ўрнини захира вакилига бўшатиб берди. Захирадан майдонга тушган францияликлар - Левен Курзава («ПСЖ»), Корентин Толиссо («Бавария»). Бунга жавобан «ПСЖ» икки нафар германиялик футболчи хизматига таянди, яна немис мураббийи билимига ҳам. Шунингдек, Эрик Максим Чупо-Мотинг ҳам Германия паспортига эга (иккинчи фуқаролик).\nФиналда яна испаниялик футболчилар ҳам кўпчиликни ташкил қилишди: 7 нафар (4 нафари «ПСЖ» ва 3 нафари «Бавария»да).


16:17 21 Феврал 2018\n16:56 01.09.2017 (Янгиланган 17:35 01.09.2017) Ҳавола олиш\nМосква Жоме масжидига ҳайит намозига келган мусулмонлар.\nБугун Москва Жоме масжидида ўн минглаб мусулмонлар Қурбон ҳайити намозини ўқигани келишди. Эътиборингизга Sputnik мухбири олган фотосуратларни тақдим этамиз.\nМосквадаги "Проспект мира" метро бекати яқинида жойлашган Жоме масжидига мусулмонлар ярим тунда оқиб кела бошлади. ТОнг соат 06:30 да нафақат масжид ичи, балким унинг атрофида 500 метргача бўлган ҳудуд ҳайит намози ўқишга келганлар билан лиқ тўла эди.\nШунингдек, бу ерда намоз ўқишга келган мусулмонлардан ташқари минглаб, полиция ва бошқа ҳуқуқни сақлаш органлари ходимлари ҳам бор эди. Масжид томонидан тайинланган махсус кўнгиллилар эса келганларни масжид томон йўналтириб туришар, металл излагичдан ўтишга ёрдан берар эди.\nИмом Қурбон ҳайити, қурбонлик ҳақида, Ислом динининг тинчлик, эзгулик дини эканлиги ҳақида маъруза қилганидан сўнг ҳайит намози адо этилди. Намоз адо этилганидан сўнг миллати ва ёшидан қатъи назар барча бир-бирини муборак айём билан қутлади.


10 ой аввал 1923 siyrat.uz\nСаҳиҳ ҳадислар тўпламларида ва сийрат уламоларининг ривоятларида келганки, Абу Бакр розияллоҳу анҳу мусулмонларнинг Мадинага кетма-кет ҳижрат қилаётганларини кўриб, Расулуллоҳ алайҳис-салоту вас-саломдан ҳижрат қилишга изн сўраганида, у Зот: «Бир оз кута туринг. Мен ўзимга (ҳижрат қилишга) изн берилишини умид қилиб турибман», дедилар. Абу Бакр розияллоҳу анҳу деди: «Ота-онам Сизга фидо бўлсин, Сиз шуни истайсизми?» У зот: «Ҳа», дедилар.\nШундай қилиб, Абу Бакр розияллоҳу анҳу Расулуллоҳ соллаллоҳу алайҳи ва салламга ҳамроҳ бўлиш учун ҳижрат қилмади ва ҳузуридаги икки уловни емлаб тўрт ой (ҳижрат учун) парвариш қилди. Шу аснода курайшликлар Расулуллоҳ соллаллоҳу алайҳи васалламнинг бошқа қавм ва бошқа шаҳардан тарафдорлар, саҳобалар топганини кўришиб, Расулуллоҳ соллаллоҳу алайҳи васаллам уларнинг юртига чиқиб кетишидан ва улар билан бирга Қурайшга қарши уруш қилишга келишиб олишидан хавотирга тушиб қолдилар. Шу сабабдан улар маслаҳат қилиш учун Дорун-надвада тўпландилар. (У Кусай ибн Килобнинг ҳовлиси бўлиб, қурайшликлар муҳим ишларини мана шу жойда- муҳокама қилишар эди). Тўпланганлар фикрларини бирма-бир билдиришгач, ахири қуйидаги тўхтамга келишдилар: ҳар бир қабиладан биттадан навқирон, бақувват йигитни олиб, уларга кескир қилич бериладиган бўлди. Улар Расулуллоҳ соллаллоҳу алайҳи васалламга худди бир киши ҳужум қилгандай ташланиб, ўлдирадилар. Шунда бани Абдуманоф у қабилаларнинг ҳар биридан ўч олишга қодир бўлмайди. Бу иш учун маълум бир кунни белгиладилар. Жаброил алайҳис-салом Расулуллоҳ алайҳис-салоту вас-саломга ҳижрат қилиш буйруғини олиб келиб, ўша куни ўз ётоғида ухламасликларини айтди. Имом Бухорий ривоят қилган ҳадисда Оиша розияллоҳу анҳо шундай дейди:«Бир куни иссиқ туш пайтида Абу Бакр розияллоҳу анхунинг уйида ўтирган эдик, (ўтирганлардан) бири Абу Бакрга «Ана Расулуллоҳ соллаллоҳу алайҳи васаллам юзларини беркитган ҳолда келяптилар. Бундай пайтда бизнинг олдимизга ҳеч келмас эдилар», деди. Абу Бакр: «Ота-онам у Зотга фидо бўлсин. Аллоҳга қасамки, у Зот бундай пайтда муҳим бир иш бўлмаса, келмайдилар», деди. Расулуллоҳ соллаллоҳу алайҳи васаллам келиб киришга изн сўрадилар. Изн берилгач, кирдилар ва Абу Бакрга: «Ҳузурингиздагиларни чиқариб туринг», дедилар. Абу Бакр: «Ота-онам сизга фидо бўлсин, улар ўз аҳлингиз, эй Расулуллоҳ», деди. Расулуллоҳ: «Менга (ҳижратга) чиқишга изн берилди», дедилар. Абу Бакр: «Отам Сизга фидо бўлсин, эй Расулуллоҳ, икки уловимдан бирини олинг», деди. Расулуллоҳ: «(Фақат) пулга», дедилар. Оиша онамиз айтади: (У икки уловни) тезлик билан жиҳозладик. Ҳар бирига озиқ-овқат ва сув солинган меш юкладик. Асмо бинти Абу Бакр ўзининг белбоғидан йиртиб мешнинг оғзини боғлаб қўйди. Шу боис Асмо Зотун-нитоқ - белбоғ эгаси деб ном олган. Расулуллоҳ соллаллоҳу алайҳи васаллам Али ибн Абу Толибнинг олдига бориб, ва одамларнинг омонатларини эгаларига топшириш учун Маккада қолишини буюрдилар. Чунки Макка аҳли ўзларининг энг эҳтиёт қиладиган нарсаларини ростгўй ва омонатдорлигини билганликлари учун Расулуллоҳ соллаллоҳу алайҳи васалламнинг ҳузурига қўйишар эди. Абу Бакр розияллоҳу анҳу ўғли Абдуллоҳни кундузи одамлар Расулуллоҳ соллаллоҳу алайҳи васаллам билан Абу Бакр ҳақида қандай сўзлар айтишса, эшитиб олиб, кеч кирганда Савр ғорига бориб айтиб беришини буюрди. (Озод қилган қули) Омир ибн Фуҳайрани эса кундузи қўйларни ўтлатиб, кеч кирганда ғорга ҳайдаб киришини, уларнинг сутидан Расулуллоҳ соллаллоҳу алайҳи ва саллам иккисига соғиб беришини тайинлади. Қизи Асмога эса кечаси таом олиб боришини буюрди. Расулуллоҳ соллаллоҳу алайҳи васаллам ҳижрат қилган кечада мушриклар у Зотни ҳалок қилиш ниятида эшик олдида пойлашга тушдилар. Расулуллоҳ эса ўзининг ётоқ ўринларига Али розияллоҳу анҳуни қолдириб ва унга ҳеч қандай ёмонлик етмаслигини айтиб, душман орасидан чиқиб кетдилар. Аллоҳ таоло уларнинг кўзларига уйқу-мудроқни ташлаган эди. Расулуллоҳ соллаллоҳу алайҳи васаллам дўстлари Абу Бакр билан Савр ғорига бордилар. Абу Бакр розияллоҳу анҳу Расулуллоҳ соллаллоҳу алайҳи васалламни эҳтиёт қилиб, ғорга аввал ўзи кириб, илон ёки йиртқич бор-йўклигини билиб чиқди. Улар у жойда уч кун турдилар. Мушриклар Расулуллоҳ соллаллоҳу алайҳи васалламнинг чиқиб кетганларини билишгач, Мадина йўлига тарқалиб, барча шубҳа остидаги жойларни текшира бошлашди. Ҳатто Савр ғорига ҳам етиб келишди. Оёқ товушларини эшитгач, Абу Бакр розияллоҳу анҳу қўрқиб, Расулуллоҳ соллаллоҳу алайҳи васалламга шундай деб пичирлади: «Агар биронтаси оёғининг остига қараб қолса, бизни кўриб қолиши аниқ!» Расулуллоҳ алайҳис-салоту вас-салом: «Эй Абу Бакр, икки кишининг учинчиси Аллоҳдир», деб жавоб бердилар. Аллоҳ таоло бу мушрикларнинг кўзларини «кўр» қилиб қўйди. Биронтасининг хаёлига бу ғорга қараш ҳам, унинг ичида нима борлигини сўраш ҳам келмади. Мушриклар қайтиб кетишгач, Абдуллоҳ ибн Урқут келгандан кейин икковлари ғордан чиқишди. (Абдуллоҳ ибн Урқут мушриклардан бўлишига қарамасдан ишончли бўлгани сабабли Расулуллоҳ соллоллоҳу алайҳи васаллам билан Абу Бакр уни Мадинага элтувчи махфий йўллар орқали йўлбошчилик қилиши учун ижарага олишган эди.) Бас, улар соҳил томон йўлга чиқдилар. Мушриклар Расулуллоҳ соллаллоху алайҳи васаллам билан Абу Бакрни ушлаб келган кимсага ҳар бирининг товон ҳақини мукофот қилиб қўйишган эди. Бир куни бани Мудлиж қабиласидан бўлган жамоат бир мажлисда ўтирган эди. Уларнинг ичида Суроқа ҳам бор эди. Шу пайт ўзларидан бир киши келиб: «Мен ҳозир соҳилда бир неча кишининг қорасини кўрдим. Менимча, улар Муҳаммад билан унинг шериклари бўлса керак», деди. Суроқа уларнинг ўшалар эканлигини билди-ю, лекин ўтирганларни қувиб бориш ниятидан қайтариш учун шундай деди: «Сен фалон ва фалончини кўргансан. Йўқолган нарсаларини излаб бизнинг олдимиздан ўтиб кетишган эди», деди-да, мажлисда бироз ўтириб, сўнг туриб отига миниб кетди. Расулуллоҳ соллаллоҳу алайҳи васалламга яқинлашганда оти тойилиб, ундан йиқилиб тушди. Сўнг иккинчи бор миниб, Расулуллоҳ соллаллоҳу алайҳи васалламнинг қироати эшитиладиган даражада яқинлашди. У Зот ҳеч ўгирилиб қарамас, Абу Бакр эса у ёқ-бу ёққа кўп қарар эди. Шунда Суроқанинг отининг туёқлари қумга тиззасигача ботиб қолди. У отдан тушиб уни тургизди. Оти оёқларини қумдан базўр суғуриши билан осмону фалакка чанг тутундек кўтарилди. Суроқа билдики, у Расулуллоҳга зарар етказишдан тўсилган экан. Уни кучли қўрқув қуршади ва омонлик сўраб уларга нидо қилди. Бас, Пайғамбар алайҳис-салоту вас-салом ва у киши билан бирга кетаётганлар тўхтаган эдилар, Суроқа етиб келиб, улардан узр, Аллоҳдан мағфират сўради. Сўнг озиқ-овқат ва баъзи ашёларни таклиф қилган эди. Улар: «Эҳтиёжимиз йўқ, фақат биз ҳақимизда ҳеч кимга айтмасанг, бас», дедилар. Суроқа: «Хотиржам бўлинглар», деди. Шундай қилиб, Суроқа Маккага қайтиб одамларнинг Расулуллоҳ соллаллоҳу алайҳи васалламни қидириб овора бўлмасликка чақирди. Қаранг, эрталаб уларни ўлдириш ниятида чиқиб кетиб, кечаси уларни одамлардан ҳимоя қилиб қайтди.


Қиш ҳам иш фасли - Ўзбекистон Республикаси Қишлоқ хўжалиги вазирлиги\nОчиқ дренажлар самараси кўп жиҳатдан унинг чуқурлигига боғлиқ. Агар дренажларда оқизиқлар кўп ва бегона ўтлар ўсган бўлса, улардаги сувнинг сатҳи кўтарилади. Бу эса сизот сувларининг босим кучини, бинобарин мелиорациялаш таъсирини камайтиради. Ирригация ва сув муаммолари илмий-тадқиқот институтида олиб борилган текширишлардан маълум бўлишича, зовур суви оқимини кучайтириш ва тупроқнинг шўрини чуқурроқ ювиш учун бундай ерларда зовурлар узунлигини 70–100 метрга етказиш керак.\nБосими ва силжиш хоссаси яхши бўлган қатлам юза (5–10 м) бўлса, вертикал зовурлар қазиш йўли билан очиқ дренажлар самарадорлигини анча ошириш мумкин. Бунда улар босимли оқим интенсивлигини пасайтиради ва сизот сувларининг пастга тушишини таъминлайди. Бундан ташқари, зовурлар орасидаги масофани узайтириш ва улар қурилишидаги сарф-харажатларни камайтириш мумкин.\nДиаметри 10–15 см ва узунлиги 3–5 м. ли кучайтирувчи чуқурларни гидробур ёрдамида осонгина ковлаш мумкин. Улар зовурлар тубида ҳар 20–30 м. дан кейин ковланади ва устига шағал ташланади. Ёпиқ зовурлар ҳам ҳозирда шўрланган ерларни мелиорациялашда кенг фойдаланилмоқда. Бу типдаги зовурлар Сирдарё вилоятида кенг қўлланилиб, умумий узунлиги 12 минг километрдан ортади. Қашқадарё ва Сурхондарё вилоятларида ҳам бу типдаги дренажлардан самарали фойдаланилади. Турли диаметрли қувурлар шўр ювиш жараёнида кузатув қудуғи орқали назорат қилинади.\nСув қувурларга улар туташган жойдаги тирқишлардан ёки пастки томондаги бир неча қатор тешиклардан тушади. Дренажлар чуқурлиги қуритиш меъёрига боғлиқ. Агар улар сизот сувлари сатҳидан пастда (ёпиқ дренаж) бўлса, самараси юқори бўлади. Тупроқнинг сув кўтариш хоссаси ва сизот сувларининг минералланиш даражасига қараб, ёпиқ зовурлар чуқурлиги 2,5–3,5 м бўлиши керак.\nДренажлар самарадорлигини ошириш мақсадида қувурлар анча қия (айниқса, кичик диаметрлилари) жойлаштирилади. Ёпиқ дренаждан фойдаланишда уни лойқа (балчиқ) босиб қолиши мумкин. Шунинг учун уларни вақти-вақтида тозалаб туриш керак. Бунда энг самарали ва тежамлиси механизмлар ёрдамида тозалашдир. Тик дренажлар ер ости ва сизот сувларини махсус насослар билан жиҳозланган чуқур қудуқлардан чиқариб олиш учун қўлланилади. Унинг шўрланган ерлар мелиорациясида самарали восита эканлиги маълум.\nФарғона водийси, Бухоро, Жиззах, Сирдарё ва Қашқадарё вилоятларида ўзлаштирилган ерлар тик дренаждан кенг фойдаланилади. Сувни кам ўтказадиган, майда заррали юқори қатламининг таги қум-шағалли бўлган оғир тупроқли ерларда вертикал зовурлар яхши самара беради. Қум-шағал ётқизиқли қатламнинг жойлашишига қараб, зовур қудуқларининг чуқурлиги 20–30 м. дан 100–150 м. гача бўлади. Чуқурдаги сув қабул қилувчи қувурларнинг юқори қисми яхлит, пасти тешикли ёки ёриқли бўлади. Чуқур жойлаштирилган насослар электр мотор ёрдамида ишга туширилади.\nЁтиқ дренажда (шу жумладан, ёпиқ) босимли ер ости сувлари кўп тушиши, тупроқнинг юқори қатламлари шўр ювилишини сусайтириб юборади. Тик дренаждан фойдаланилганда эса ер ости сувлари чиқариб олинади ва уларнинг пизометрик босими камайиб, сизот сувлар пастга қараб силжийди. Бундай шароитда минераллашган сувлар пастга силжиши туфайли тупроқнинг шўри ювилиб боради. Тик дренажни қўллашда чуқурлардан чиқариб олинадиган сувдан тўғри фойдаланишга катта эътибор бериш керак.\nАгар минераллашиш даражаси унча юқори бўлмаса, ариқ сувига қўшиб ерни ювиш ва экинларни суғоришга сарфлаш мумкин. Мелиоратив тадбирлари доирасида ер ости сизот сувларининг оқимини таъминлаш ва иккиламчи шўрланишнинг олдини олиш мақсадида, хўжаликлараро ва хўжалик ичидаги зовурларнинг ҳар йили 45–50 фоизини сифатли тозалаб туриш зарур.\nҲозирда коллектор-зовур тармоқлари ва тик қудуқлар (скважиналарни)нинг техник носозлиги ва иш самарасининг (унумининг) ўта пастлиги боис вужудга келган гидроморф сув режими ярим гидроморф сув ҳисобланади. Бунда ер ости сизот сувлари сатҳини «критик» чуқурликдан (2,5–3 м) пастда ушлаб туришга қаратилган барча тадбирлар мажмуаси ўз аксини топиши лозим.\nАмалиётда ярим гидроморф мелиоратив режими қўлланиши суғориладиган шўрланган тупроқларнинг қулай мелиоратив ҳолатда ушлаб турилишига имкон яратишдир. Ҳар қандай гидротехник иншоотлар, жумладан, улардаги жиҳозлар ишлатилгани сайин емирилиб занглайди ва эскиради. Бироқ, бу ҳолат кучайиб кетмаслиги учун уларни вақтида аниқлаш ва тузатиш доимо эътибор беришни талаб этади. Иншоотлардаги носозликларнинг олдини олиш, бетонларнинг емирилиши, кўтармани ювилиб кетишдан асраш ишларини пайсалга солиш зарарли оқибатларга олиб келади.\nШунинг учун сув тақсимлаш иншоотларида кузги-қишки тадбирларни амалга ошириш ва уларни ишчи ҳолатда сақлаш учун қуйидаги таъмирлаш-тиклаш ишларини бажариш лозим:\n- зичлагичлар текширилиб, ишдан чиққанлари алмаштирилади; - гидропровод болтлари текширилиб, қотирилади;\nСув тақсимлаш иншоотларидаги барча дарвозалар таъмирлангандан сўнг, бир неча маротаба ёпилиб-очилиб иш қобилияти текшириб кўрилади. Каналлардаги сув ўлчаш нуқталарини ишчи ҳолатга келтириш учун ободонлаштириш ишлари амалга оширилади. Хизмат кўприклари таъмирланиб, реперлар созланади, сув сатҳини кўрсатувчи рейкалар ишчи ҳолатга (бўёқлаш, таъмирлаш) келтирилади.\nСуғориш каналлари ёки коллектор-зовур тармоқларида сувнинг бемалол ҳаракатланиши учун каналлар ёнбағирларида бегона ўтларга қарши курашнинг самарали усулини ишлаб чиқишни талаб этади. Бегона ўтлар каналларда суғориш суви ҳаракатига тўсқинлик қилади, сифонлар ишлашини сусайтиради, ахлат тутиб қолувчи панжаралар, сув олиш иншоотлари, насос фильтрлари ва ҳоказоларни тўсиб, суғоришларга ҳалал беради.\nКаналлар ва коллектор-зовур тармоқлари ён бағирларининг емирилиш муаммоси пайдо бўлганида уларда ўсимликлар ривожланиши унчалик яхши бўлмайди, уларнинг бўйи паст ва меваси кам бўлади. Тупроқда керакли миқдордаги озиқа элементларининг йиғилишида кўп йиллик ўтларнинг ҳиссаси катта. Кичик каналлардаги кераксиз ўтларни йўқотиш ҳашар йўли билан амалга оширилади.\nСизот сувларининг сатҳи кўтарилиши, дарё сувларидан сифатли фойдаланиш учун ариқлар ва ички хўжалик ариқларини, коллектор, кейинги пайтларда қурилган ЛР-100, ЛР-80, ЛР-60 маркали темир-бетон новлар (лотоклар) ҳам тўғри келган жойдан тешилганлиги, новлар уланиш жойидаги махсус резиналар ўз хусусиятини йўқотганлиги сабабли сув исрофгарчилиги рўй бермоқда, мелиоратив ҳолатга салбий таъсир кўрсатмоқда. Шу сабабли ҳам ерларнинг мелиоратив ҳолатини янада яхшилаш учун республикамиздаги мавжуд суғориш тармоқларини таъмирлаш-тиклаш, қайта реконструкция қилиш ва симёғочларнинг тагиларини тозалаш ишларига киришиш зарур.\nШунингдек ариқлар ва ички хўжалик ариқларини, коллектор, лоток ва симёғоч тагларидаги бегона (ажриқ, ғумай, қўй тикони ва бошқ.) ўтлардан тозалашга киришиш, шунинг билан бирга бегона ўтларнинг уруғларини йўқотиш ишларига киришилади. Шунингдек, СИУ ҳисобидаги суғориш тармоқларининг кичик канал ва ариқларини лойқа ва бегона ўтлардан тозалаш ишларини ҳашар йўли билан амалга ошириш мақсадга мувофиқ.\nФермер хўжаликлари ички суғориш лотокларини мунтазам назоратдан ўтказишлари ва таъмирлаш ҳамда биодренаж ёрдамида ернинг мелиоратив ҳолатини яхшилашда қуйидаги ишларни амалга оширишлари керак:\n- улардан сув сизишининг олдини олиш учун йўл қурилиш битуми, ипаксит суюқлиги ва бентонит қоришмаларидан ҳамда махсус герметик материаллардан фойдаланиш;\n- суғориш лотокларида йиғилган чўкмалар кичик ва мўрт бўлганлиги учун қўл билан тозалаш, баъзан сув билан ювиб юбориш мумкин.\nФермер хўжаликлари ўз ҳудудларидаги суғориш тармоқларини мавсумга тайёрлаш учун масъулдирлар ва дала ичидаги барча ариқларни тозалаш ва тиклаш уларнинг зиммасига юкланади. Бундан ташқари, суғориш восита ва анжомларини мавсумга тайёрлаш (турли қувур, насос ва бошқ.), турли компостлар заҳирасини яратиш ҳам фермер хўжаликларининг суғориш даврида сувдан фойдаланишлари учун хизмат қилади.\nТупроқ шўрланиши, аниқроғи унинг асосий сабаби бўлган грунт сувлари сатҳи кўтарилишини маълум экинлар ёки дарахтларни етиштириш, яъни биологик дренажлар асосида ҳам ростлаш мумкин.\nМамлакатимиз шароитида етиштириладиган кўплаб дарахтлар мавжудки, уларни тўғри қўллай олиш ҳар томонлама фойда келтиради. Бунда тут, терак, тол, жийда, қайрағоч, анор, анжир, беҳи каби дарахтларни фермер хўжаликлари экин майдонлари атрофига экиш тупроқ эрозиясининг олдини олиш ва ер ости грунт сувларининг сатҳини ростлашга ёрдам беради. Шамол кучли эсадиган минтақаларда ва қумли ҳамда қумлоқ тупроқларда дарахт полосалари оралиғи кўпи билан 100–170, қум барханлари ўзлаштирилаётган жойларда 80–100, енгил ва ўртача қумлоқ тупроқларда 200, оғир қумлоқ ва гилли тупроқларда 250–300 м. га тенг бўлиши мақсадга мувофиқ.\nШамол эсиш кучи ўртача минтақаларда ва қумли ҳамда қумлоқ тупроқларда дарахт полосалари оралиғи 200, енгил ва ўртача қумлоқ тупроқли ерларда 250–300, оғир қумлоқ ва гилли тупроқли ерларда 350–400 м қилиб олиш лозим. Авваллари ғўза парваришида ҳашаротларга қарши курашда ҳар хил кимёвий воситалар қўлланилганлиги боис иҳотазорларда асосан қайрағоч, тут, жийда ва тол дарахтлари кўпроқ экилган.\nҲозирги кунда ҳашаротларга қарши биологик усул кенг қўлланилаётганлиги боис иҳота сифатида бодом, анор, анжир каби мевали ҳамда қурилишбоп дарахтларни қўллаш мумкин. Бунда дарахтларнинг шамолни қайтариши сабабли чигит экиладиган майдонда нам сақлаш муддати узайишига эришилади, ер ости сизот сувларини ўзига олиши сабабли ерларнинг мелиоратив ҳолати яхшиланишига ижобий таъсир кўрсатади.\nДала атрофларида экилган дарахтларнинг ҳолатини ўрганиб чиқиш муҳим аҳамиятга эга. Айниқса, ипак қурти парваришлаш мавсумида шохлари кесилмаган дарахтларнинг шохларини кесиш, келгуси йил тут барги ҳосилдорлиги ошишини таъминлаши баробарида, тут парвонасининг қишлашининг олди олинади. Тол дарахтларини каллаклаш шира зараркунандаси тухумлари нобуд бўлишини таъминлайди. Дарахтларнинг қуриган ва ёрилган шох-шаббаларини кесиш уларда зараркунандалар қишлашига барҳам беради. Кесилган шох-шаббалардан ғалла майдонларини пайхондан сақлаш мақсадида четанлар билан ўрашда самарали фойдаланиш мумкин.\nШунингдек, энг асосий кузги-қишки тадбирлардан бири мавжуд маҳаллий ўғитлар дислокацияси аниқланиб, маҳаллий ўғитларнинг бир қисмини январь-февраль ойида ғалла экилган майдонларда музламада берилса, қор, ёмғир сувлари ва суғориш йўли билан ер юзасига сочилган гўнгни ўсимлик илдизига етказилади. Шарбат усулида хандақлар сувга тўлдирилиб жижа тайёрланади ҳамда ғалла экинларини суғоришда сув билан бирга бир текисда, равон қўлланилганда маҳаллий ўғит ғалла экинларига озиқа бериш билан бирга мульча вазифасини бажаради, сувнинг буғланишини камайтиради, унинг тупроққа сингишини яхшилайди.\nФермерларимиз келгуси йилда экинлардан мўл ҳосил етиштириш учун кузги-қишки мелиоратив тадбирларни сифатли бажарсалар, экинлардан юқори ва сифатли ҳосил етиштириб, иқтисодий даромадлари ошиши кутилади.


Aндижонда 15 сентябрдан пахта терими бошланиши маълум қилинди\n10.09.2020 | 18:26\nAОКA ҳузуридаги штабда 10 сентябрь, пайшанба куни бўлиб ўтган 2020 йил пахта ҳосилини йиғиб-териб олишга бағишланган матбуот анжуманида Aндижон вилоятида пахта йиғим-терими 15 сентябрдан бошланиши маълум қилинди.\nШунингдек, 2020 йилги пахта ҳосилини йиғиб-териб олиш:\nҚорақалпоғистон Республикаси ҳамда Бухоро, Қашқадарё, Наманган, Сурхондарё ва Сирдарё вилоятларида 15 сентябрдан;\nЖиззах, Навоий, Тошкент ва Хоразм вилоятларида 20 сентябрдан;\nСамарқанд вилоятида 25 сентябрдан бошланиши белгиланган.\nМавзуга доир: Фарғонада пахта терими 10 сентябрдан бошланди\nЭслатиб ўтамиз, аввалроқ Ўзбекистоннинг қайси туманларида қўлда терилган пахта учун устама ҳақ берилиши ҳақида хабар берилган эди. Кейинчалик Қоровулбозорда 10 сентябрдан пахта терими бошлангани маълум қилинди.


Ер усти метроси ости кўнгилочар масканга...\n12.09.2020 12:36 0 3056\nТошкент метрополитенининг Юнусобод йўналишида «Юнусобод» ва «Туркистон» бекатлари ҳамда Тошкент ер усти халқа метро линиясининг биринчи босқичи – «Дўстлик-2 – Қўйлиқ» йўналиши фойдаланишга топширилганди.\nБир гуруҳ оммавий ахборот воситалари вакиллари ер усти метросининг «Дўстлик-2 – Қўйлиқ» йўналишида бўлиб, бу ердаги жараёнлар билан танишди. Ушбу йўналиш 7 бекатдан иборат бўлиб, узунлиги 11,5 километрни ташкил этади.\nИштирокчиларга ушбу метро линиялари қурилиши бўйича «Ўзбекистон темир йўллари» акциядорлик жамияти раиси Ҳусниддин Ҳосилов маълумот берди.\nУнинг қайд этишича, ҳозирги кунда «Сергели» линияси қурилиши давом эттирилмоқда. Бу йўналишнинг ўзига хослиги шундан иборатки, оралиқ масофа 6,9 километрни ташкил этади ва Сергелининг зич жойлашган аҳолисига қулайлик яратади.\nТаъкидланишича, ер усти метроси пастки қисмида замонавий савдо ва хизмат кўрсатиш қаторини ташкил қилиш, ободонлаштириш ва кўкаламзорлаштириш ишларини амалга ошириш кўзда тутилган. Ушбу ишларни амалга ошириш бўйича лойиҳа ишлаб чиқилган.\nОАВ вакиллари ер усти метросининг Сергели линиясидаги қурилиш жараёнлари билан ҳам танишди.\nСергели ер усти метро\nЖамият 25/08, 21:16\nПойтахтимизнинг Сергели туманига ҳоким тайинланди


Мактабгача таълим вазирлигининг матбуот анжумани: 2019 йил якунлари ва 2020 йил учун режалар. – Бош саҳифа\nБош саҳифа / Фаолият / Ҳисоботлар / Мактабгача таълим вазирлигининг матбуот анжумани: 2019 йил якунлари ва 2020 йил учун режалар.\n2019 йил 26 декабрь куни Мактабгача таълим вазирлигининг йил якунлари бўйича анжуман бўлиб ўтди. МТВ мутахассислари бажарилган ишлар бўйича ҳисоб бериб, 2020 йилда мактабгача таълим соҳасини такомиллаштириш бўйича режалари билан ўртоқлашдилар.\n2019 йил 26 декабрь, Тошкент. – Йил якунларга бағишланган матбуот анжуманида кенг кўламдаги масалаларда тўхталиб ўтилди ва 2020 йилда ривожланишнинг асосий йўналишларига тўхталди ва кўрсатиб ўтилди.\nАйни кунда Ўзбекистонда 13 500 та МТТ фаолият кўрсатмоқда ва бу кўрсаткич ўтган йилга нисбатан 90% га юқоридир. МТВ мактабгача таълим қамровини 2017 йилдаги 27,7% ҳамда 2018 йилдаги 37,7% дан 52% га кўтаришга эришди. 2020 йилда қамровни 59,5% га етказиш ҳамда 85,2 % 6 ёшли болаларни мажбурий 1 йиллик таълим билан қамраб олиш режалаштирилган.\n«МТВ ташкил этилгандан буён 2 йил давомида биз ўсиш динамикасини кузатмоқдамиз, барча ўзгаришлар ҳам осон амалга ошавермайди. 2019 йилдаги энг мураккаб ҳолат бу МТТларга йўлланма олиш бўйича электрон навбат алгоритмидаги ўзгариш бўлди. Аризалар топширишдаги қўпол хатолар туфайли система алгоритмларини ўзгартиришга тўғри келди. Ушбу қадам болаларнинг 1 миллионга яқин электрон навбатини 480 минга қистартириш имкониятини берди.\nЖорий йилнинг декабрь ойида «Мактабгача таълим ва тарбия ҳақида»ги қонуннинг қабул қилининиши ҳам муҳим босқичлардан бири бўлди. У 6 ёшли ҳар бир боланинг мактабгача 1 йиллик мажбурий тайёргарликдан ўтишнингшартлиги жумладан, мактабгача таълимни турли шаклларини белгилади. Шунингдек, жиноятлар учун судланганлар ёки турли салбий сабаблар билан ишдан бўшатилган фуқароларнинг соҳада ишлаши учун қатъий тақиқларни ўрнатди. Бу эса коррупционерлар яна раҳбарлик позициаларига қайтиши ва яна талон–тарож билан шуғулланишининг олдини олади»,– дейди Мактабгача таълим вазири Агриппина Шин.\nАнжуман давомида 2020 йилдаги фаолиятнинг устувор йўналишлари белгилаб олинди.\nБолаларнининг мактабгача таълим қамровини ошириш\nМактабгача таълим билан қамровни ошириш қуйидаги йўллар билан амалга оширилади:\n– Қурилиш ва реконструкция.\n2019 йил манзилли инвестиция дастури ўз ичига 470 та объектни ўз ичига олган бўлиб, улардан 411 тасида қурилиш монтаж ишлари якунланган. Жорий йилда 12 та янги МТТлар қурилди, 53 та бўш турган бинолар фаолияти йўлга қўйилди, қатор МТТларда реконструкция ишлари амалга оширилди. Бу эса 20 мингта янги иш ўринлар яратилишига олиб келди. 2020 йилда 19 та янги МТТ қуриш (2,8 минг қўшимча ўрин) ва 387 МТТларни реконструция қилиш (18,7 минг қўшимча ўрин) режалаштирилмоқда.\n–Собиқ МТТ биноларини МТВ балансига қайтариш.\n2019 йили МТВга 31 та бинони қайтариш ҳамда уларда янги МТТ ташкил этиш бўйича ҳукумат қарори қабул қилинди. Айни кунда бутун республика бўйича яна 50 та шундай объектлар масаласи кўриб чиқилмоқда.\n– Мактабгача таълимнинг муқобил шаклларини жорий этиш.\nМактабгача таълимнинг муқобил шакллари МТТларда ўрин етишмаслиги муаммосини тез, ортиқча чиқимларсиз самарали ечиш имкониятини беради. Бу шакллар айниқса МТТлар қуриш имконияти бўлмаган чекка ва аҳоли сони кам бўлган ҳудудларда катта самара беради. Мактабгача таълим вазирлиги ташкил топганидан буён МТТнинг оилавий автобуслар асосидаги мобил, денгиз контейнерлари асосидаги модуль, шунингдек, тўлиқ кунли бўлмаган муқобил шакллари жорий этилди.\n2019 йилнинг иккинчи ярмида «Ақлвой» лойиҳасининг16 та автобуси билан чекка ва бориш қийин бўлган ҳудудлардаги 2 000 нафар бола мактабгача таълим билан қамраб олинди. 2020 йилда уларнинг фаолияти натижасининг самарадорлиги ўрганиб чиқилган ҳолда мобил гуруҳлар учун янги йўналишлар белгиланди.\n2020 йил ЮНИСЕФ ва Жаҳон банки билан ҳамкорликда янги лойиҳалар иш бошлайди:\n– play гуруҳлар.\nЛойиҳа бўйича қишлоқларда турли ўйинлар, ривожлантирувчи ўйинчоқлар, ўқув–материаллар ва инвинтарларга эга бинолар ташкил этиш кўзда тутилган. Бу ерда турли ёшдаги болалар учун тарбиячи ва тарбиячи ёрдамчиси билан 3-4 соат машғулотлар ўтилади. Лойиҳанинг пилот босқичида Наманган ва Хоразм вилоятларида 240 нафар бола қамраб олиниши режалаштирилган.\nЛойиҳа мактабгача таълим билан қамраб олинмаган болаларнинг уйига педагогнинг кундалик ташрифини назарда тутади. Оила ривожлантирувчи тўпламлар билан таъминланади. Болалар билан машғулот ўтишдан ташқари ташриф буюрувчи педагог ота–оналарга ўқитиш жараёнида ўйинчоқ ва материаллардан қандай фойдаланишни тушунтириб беради.\n–нодавлат секторни ривожлантириш.\nАйни кунда Ўзбекистонда давлат–ҳусусий шерикчилик асосидаги МТТлар сони 6 мингтадан ошди. 2020 йилда яна 2 мингта оилавий ҳамда давлат–ҳусусий шерикчилик асосидаги 420 та нодавлат МТТларни очиш режалаштирилган. 992 та лойиҳаларга ажратилган имтиёзли кредитлар ҳажми1 трлн. 1628 млрд. сўмга етди.\nМактабгача таълим сифатини ошириш\nМактабгача таълим вазирлиги ўқув–тарбиявий жараённинг сифатини ошириш бўйича мунтазам иш олиб боради.\nЎтган 2 йил давомида 7 минг педагог ва 2,8 минг раҳбарлар малака ошириш курсларида ўқидилар. ЮНИСЕФ билан ҳамкорликда тайёрланган мастер–тренерлар «каскад» усулидаги машғулотлар асосида 38,4 минг мутахассисни қамраб олдилар. 2020 йилда ўқув курслари сони ва уларда тайёргарликдан ўтувчи педагоглар сони ошиб боради.\n2019-2020 ўқув йилларида Олий ўқув юртларида мактабгача таълим йўналишидаги қабул квоталари 2,5 баравар оширилди (2 300 дан 5 800 ўрингача), бундан ташқари келгуси йили юқори малакали кадрлар тайёрлаш мақсадида Тошкентда Герцен номидаги Россия давлат педагогика университетининг филиалини очиш режалаштирилган.\nШунингдек, Ўзбекистон Республикаси Президенти томонидан сурилган 5 ташаббусни қўллаб-қувватлаш доирасида болаларнинг ҳар томонлама ривожланишига катта эътибор қаратилмоқда. 2020 йили МТТларга хореограф ва иккинчи тил ўқитувчиси штати, шунингдек, методистлар учун қўшимча ставкалар киритилмоқда.\nМактабгача таълим тизимини молиялаштиришни яхшилаш\nМактабгача таълим тизимини молиялаштириш ҳажми ошиб боради.Агар 2018 йил давлат МТТларида 1 нафар болага йилига ўртача 3,8 млн. сўм ажратилган бўлса, 2019 йилда бу ҳажм 4,6 млн. сўмга оширилди.\nМТВ турли имтиёзлар жорий этиш йўли билан аҳолини фаол ижтимоий қўллаб келмоқда. Масалан, 1 оиладан МТТга 2 ёки ундан ортиқ бола қатнаётган бўлса улар учун тўлов 28%га камайтирилади. Кам таъминланган оилаларнинг фарзандлари (МТТнинг тарбияланувчилари умумий сонининг 15%гача) ҳамда маълум жисмоний ва психик бузулишларга эга тарбияланувчилар давлат МТТларига бепул таълим асосда қатнайдилар. Аҳолининг ижтимоий турмуш даражаси нисбатан паст бўлган 65та туман ва 1 та аҳоли пунктида тўловлар 50%га пасайтирилган.\nАлоҳида парваришга муҳтож болалар реабилитацияси\nТошкент шаҳрида ўтказилган текширувлар махсус ихтисослашган МТТлардаги ўринларнинг 70% дан 94%гачаси соғлом болалар билан бандлигини кўрсатди ва шу сабабли улар қайта ташкил этилди. Натижада барча реабилитацион муолажалар ва кучайтирилган коррекцион ишларини амалга ошириш имкониятини берувчи 18 та кўптармоқли ихтисослаштирилган МТТлар ташкил этилди. Қолган МТТлар қуввати 7 600 ўринли бўлган умумий типдаги МТТларга айлантирилди. Қайта ташкил этиш орқали алоҳида парваришга муҳтож болаларни зарур шароитлар билан таъминлаш шунингдек, соғлом болалар учун 4 600 ўринли МТТлар яратиш имконияти туғилди.\n2019 йил МТВ Мактабгача таълим тизимига инклюзия приципларини фаолжорий этиб борди. Жорий йилнинг апрель ойида Тошкентда соғлом болалар ва алоҳида парваришга муҳтож болалар биргаликда тарбияланувчи МТТ ўз фаолиятини бошлади.\n2020 йилда реабилитацион марказга эга МТТлар тармоғи кенгайиб боради. 2020 йили Қашқадарё ва Тошкент вилоятларида Нукус шаҳридаги ўзида кўптармоқли ихтисослаштирилган МТТ ва реабилитация марказини мужассамлаштирган «Имкон» маркази каби энг илғор техника билан таъминланган объектлар қурилади.\nҲомийлик ёрдами ва ҳорижий инвестицияларни жалб этиш\n2018-2019 йиллар мобайнида Тошкент шаҳри, Наманган вилоятининг Норин, Учқўрғон туманлари, Бухоро вилояти, Ромитан ва Келесда қатор МТТлар ҳомийлик асосида қурилди ва реконструкция қилинди. 2019 йил октябридан хайрия ишлари учун солиқ имтиёзлари жорий этилди.\n«Мактабгача таълим вазирлиги янги МТТлар қуриш эскиларини таъмирлаш ҳамда тадбиркорлар учун имтиёзли кредитлар ажратиш мақсадида ҳомийлар ва хорижий инвесторлар маблағларини фаол жалб қилмоқда 2 йил давомида биз Халқаро молия институтларини 133,97 млн. доллар ҳажмидаги маблағларини жалб қилишга эришдик. Унинг 73,85 млн. доллари Жаҳон банки маблағларидир. Бу маблағ педагог кадрларининг малакасини ошириш бўйича кенг кўламли ҳамкорлик лойиҳасини амалга ошириш МТТлар моддий техник базасини яхшилаш чекка ҳудудларда мактабгача таълимнинг муқобил шаклларини синовдан ўтказишга йўналтирилади. МТВ тўғридан–тўғри инвестициялар бўйича 9,3 млн. доллар маблағни жалб этишга эришди. Йирик инвесторлар қаторида «Hyundai Engineering & Construction Co., Ltd.», New Millennium Construction, Chung Construction Design, Пучон университети (Корея Республикаси) ва «ЛУКОЙЛ» (Россия)ларни санаб ўтишимиз мумкин»,- дейди мактабгача таълим вазири Агриппина Шин.\nМолиявий ҳуқуқбузарликка қарши кураш\n2019 йили МТВ ички Аудит хизмати томонидан 20 млрд. сўмдан ортиқроқ ҳажмдаги молиявий ҳуқуқбузарликлар аниқланди, Шулардан:\n– 12,1 млрд. сўм – ноқонуний харажатлар ва талон-тарожлар;\n– 5,2 млрд. сўм – давлат харидлари борасидаги қонун бузулишлари;\n– 3,4 млрд. сўм – маблағларни маош ва унга тенглаштирилган тўловларга ноқонуний сарфлаш;\n431 та ҳолат бўйича материаллар Ҳуқуқни мухофаза қилиш органларига тақдим этилган. Аниқланган қонун бузилиш фактлар бўйича 3,6 млрд. сўм ундирилган.


Ўзбекистон таълим муассасаларига 16 мартдан таътил берилади TASHKENT. UzA - Kazinform – Коронавирус сабаб Ўзбекистондаги барча ОТМ талабалари, мактаб ўқувчилари ва мактабгача таълим ташкилотлари тарбияланувчиларига 16 мартдан таътил берилади, деб хабар беради Kazinform ЎзАга таяниб.\nҚозоғистонда фавқулодда вазият жорий этилди NUR-SULTAN. Kazinform – Қозоғистонда фавқулодда вазият жорий этилди, деб хабар беради Kazinform Ақорда матбуот хизматига ҳавола қилиб.\nЎзбекистонда Наврўз умумхалқ сайллари ўтказилмайди TASHKENT. UzA - Kazinform – Ўзбекистонда Наврўз умумхалқ сайллари бекор қилинди, деб хабар беради Kazinform ЎзАга таяниб.\nҚозоғистонда коронавирус юқтирганлар сони саккиз кишига етди NUR-SULTAN. Kazinform – Қозоғистонда коронавирус инфекциясининг яна иккита ҳолати қайд этилди, дея хабар беради Kazinform мухбири.\nЎзбекистонда илк коронавирус юқтириш ҳолати қайд этилди TASHKENT. Kazinform - Ўзбекистонда илк коронавирус юқтириш ҳолати қайд этилди. Бу ҳайда республика Соғлиқни сақлаш вазирлиги ҳузуридаги Санитария-эпидемиологик осойишталик агентлиги маълум қилди, деб хабар беради Kazinform.\nДавлат раҳбари халқни сабрга чақирди: Вазият назорат остида NUR-SULTAN. Kazinform – Қозоғистон Президенти Қасим-Жомарт Тоқаев ўзининг Twitter саҳифасида Қозоғистон халқини саросимага тушмасликка чақирди.\nҚорақалпоғистонда Кўришиш байрами нишонланди NUKUS. UzA - Kazinform – Ўзбекистонда Қорақалпоғистон пойтахтидаги Нукус давлат педагогика институтида қозоқ халқининг миллий байрами бўлмиш Амал – Кўришиш куни кенг нишонланди, деб хабар беради Kazinform ЎзА агентлигига таяниб.


Ахборотни инсон бошқаради | www.ziyouz.uz\nБош саҳифа АжойиботларАхборотни инсон бошқаради\nГлобал маконда, минг-минглаб элу элатларга бўлинган заминни умумийлаштиришга киришган ахборотни ким бошқаради? Тўғри, ўша мақолада бу сўроққа қисман жавоб бериб ўтилгандек эди, яъни ким унга эгалик қилса, ўша дунёни бошқаради, қабилида. Чиндан ҳам ахборотни жиловлай олган томон ахборот бугунги кунда бошқараётган дунёни ўз измига бўйсундиради. Яъни, митти қутича ичидаги гугурт донаси нечоғлик даҳшатлар содир этишга қодир бўлмасин, ташқарига чиққунча ҳеч қандай хавфга эга эмасдек. Шу каби мунозарали мулоҳазалар иккинчи мақолани ҳам ёзишга ундади.\nАхборотнинг хавфлилик даражаси кўп жиҳатдан уни тайёрлаб, омма эътиборига ҳавола этаётган оммавий ахборот воситалари ходимларининг тутган позициясига боғлиқ. Энг кўримсиз, энг оддий янгиликдан ёки хабардан ҳам улкан шов-шув ясаш мумкинлигини хорижлик журналистлар деярли ҳар куни амалда исботлашмоқда.\nБироқ ахборий жамиятлар вужудга келиши билан он-лайн тизими орқали истаган киши бемалол журналист ўрнини босиши мумкин бўлиб қоляпти. Интернетда бир сониялик муддатда миллионлаб одам мулоқот алмашишга, турли мазмундаги хабарларни жойлаштиришга ва тарқатишга улгуради. Бунинг учун у тегишли жойлардан ёки масъул мутасаддилардан рухсат ҳам сўраб ўтирмайди. Бинобарин, ундай жой ҳам, назоратчи ҳам йўқ. Эмин-эркин тарзда ички туйғуларни, бор муҳаббату нафратни шу дунёвий тўр-тармоқ орқали «тўкиб-солиш» имконияти яратилди. Бу нарса, ўз навбатида, ахборот оқимларининг сўнгги вақтларда мутлақо беқарорлашиб кетганини билдиради. Содда қилиб айтганда, ахборот ҳеч ким билан ҳисоблашмай қўйди. Аксинча, бутун бошли жамиятлар, институтлар у билан ҳисоблашишга, унга қараб эртанги кунининг қандай бўлишини белгилаб олишга мажбур бўлиб қолди.\nЎтган аср мўъжизаларидан бири сифатида кўпчилик томонидан тан олинган узлуксиз фаолият юритувчи «Си-Эн-Эн» номли янгиликлар канали ҳақида эшитмаган, унинг «қайноқ нуқта»лардан уюштирган оламшумул репортажларини ақалли бир маротаба кўрмаган замондошимиз бўлмаса керак. Унинг асосчиси бўлмиш медиа магнат Тед Тёрнердан АҚШда президент сайлови кампаниялари давом этаётган мавсумлардан бирида журналист: «Жаноб Тёрнер, сиз қисқа вақт ичида кўп сонли аҳоли яшайдиган Американи забт этдингиз. Президентликка номзодингизни қўйсангиз бўлмайдими?» — деб сўраганда у ярим ҳазил, ярим чин оҳангда: «Мен ахир бутун дунёга эгалик қиляпман-ку!» — дея жавоб берган экан.\nДарҳақиқат, 1980 йилнинг 1 июнида илк маротаба ўз дастурини эфирга узатган ва қисқа вақтда бутун Ер шарида довруғ қозонган «КНН» («Кабле Невс Нетворк») орқали Тёрнер мақсадига эришди, у ахборот воситасида дунёни бир оғиз каломига, унга «кийдирилган» видеолавҳалари ва оҳанрабо мусиқасига маҳлиё қилиб қўйди.\nУмуман, дунёда содир бўладиган ҳар қандай глобал ҳодиса, масалан, урушлар ортида турли манфаатларнинг тўқнашуви ётса, бошқа томондан ахборотнинг янги босқичга кўтарилишига асос бўлади. Журналистларнинг мавзуга ёндашувлари, фикрлари ва ҳаттоки шунчаки тахминлари ҳам бундай қалтис вазиятда аудитория учун энг сўнгги хулоса бўлиб қолиши ҳеч гап эмас.\nАйнан тёрнер «Си-Эн-Эн» телетармоғини очган вақтда Буюк Британияга қарашли «Би-Би-Си» номли йирик «ахборот машинаси» рақобатчиларга бир уринишдаёқ «кишт» бериб юборарди.\nМашъум Иккинчи жаҳон урушидаги қонли воқеалар, оддий аҳолининг тортган бемисл жабру жафоси, ҳали ўн гулидан бир гули очилмаган норасида гўдакларнинг аянчли қисмати акс эттирилган юзлаб лавҳалари, даставвал Англия Бош вазири Уинстон Черчилл тилга олган «совуқ уруш» пайтидаги экстремал хабарлар, яширин қуролланиш борасидаги информациялар эвазига кескин шуҳрат қозонган инглиз телетармоғи учун «Си-Эн-Эн» чинакам ташвиш туғдирди.\nҚандай қилиб? Жуда ҳам оддий ва табиий вазият бунга сабаб бўлди, яъни кейинги сайёравий воқеликларда Американинг иштироки, фаоллиги кучайди. Нафақат Буюк Британия ҳамда бир вақтлар Африка қитъасининг қарийб учдан бир қисмини мустамлака қилишга қурби етган қудратли Франциягина эмас, бутун Европа ташаббусни тўлалигича океан ортидаги мамлакатга топширди.\nХўш, «сеҳрли диёр» ниманинг эвазига бу қадар тез ва муваффақиятли тарзда олий мартабага эришди? Энг илғор, энг даҳшатли қирувчи қурол-яроқ туфайли; жаҳон бозоридаги нарх-навони доллар белгилаши туфайли; энг яхши мутахассисларни ўзига оғдириб олгани учун; энг бой, улкан ва сифатли нефт захираларига эгалиги туфайли ва ҳоказолар… Турли-туман фикрлар, қарашлар, вариантлар туғилаверади. Буларнинг барчаси маълум маънода ҳақиқатга яқин. Аммо асос барибир битта — ахборот эвазига! АҚШ ахборотдан фойдаланишнинг энг сермаҳсул йўлларини топди, ишга солди — роҳатини кўрди. Кучли давлат учун кучли потентсиалга эга бўлган «ахборот ташувчи», «ахборот етказувчи разведка хизмати»… хуллас, истаган сўзингиз билан аташингиз мумкинки, «Си-Эн-Эн»га ўхшаган «қулочи катта, қўли узун, кўзи ўткир ва энг муҳими, тили бурро» оммавий ахборот воситаси керак бўлиши табиий эди.\nЎша америкача демократия ҳам, глобализацияю космополитизм ғоялари, америкача прагматизм мафкураси ҳам ахборот орқали хорижий мамлакатларга экспорт қилинди. Фан-техниканинг илғор ютуқлари самарасини кўрингки, ахборотнинг йўлини бирорта божхона хизматию реактив самолётлар ҳам тўсишга қобил эмас, у учун чегаралар мутлақо йўқ.\nАгар «Би-Би-Си», юқорида айтилганидек, иккинчи жаҳон уруши йилларидаги сидқидилдан қилган хизмати учун шуҳрат қозонган бўлса, 1980-йиллардан кейинги воқеа-ҳодисалар «Си-Эн-Эн»га бағишланди гўё. 2005 йилнинг 1 июн куни телекомпаниянинг 25 ёшга тўлиши муносабати билан ўтказилган юбилейда Тёрнер жамоасининг муваффақиятига сабабчи бўлган бир қатор омиллар эсланди.\nБиринчидан, компания дунёда илк бора дунё аҳолисини 24 соат давомида узлуксиз ахборот билан таъминлашга киришди ва уддалади. Бу томошабинлар ва тингловчиларнинг ҳар бир сонияси ҳисобга олинганидан далолат берарди. Одамлар телевизор орқали эрталаб ҳам, тушлигу намозшомда ҳам, ярим кечаси ҳам «КНН» белгиси остидаги маҳсулотларни кўриши мумкин бўлди. Бугунги кун учун бунинг ҳайратланарли жиҳати қолмаган. Аммо ХХ асрнинг яқин 80-йиллари учун бу чинакам «шлягер» эди.\n«Би-Би-Си», «Эн-Эйч-Кей» (Япония), «Дойче велле» (Германия), «ИТАР-ТАСС» (Россия), «Франц» (Франция) каби донгдор ахборот компаниялари бажаролмаган юмушни Тед Тёрнер бошчилигидаги хизматнинг амалга ошириши ва шунга мувофиқ мухлисларни ҳам энг кўп ушлаб туриш, банд қилиш, албатта, ижобий натижа бермоғи кундек равшан эди.\nАйни кезда «Си-Эн-Эн» таркибига 14та турли мазмундаги янгиликлар етказувчи кабелли тармоқ ва Ернинг сунъий йўлдошлари орқали узатилувчи каналлар, 2та радиостанция, 6 та интернет сайти ва 37та хорижий филиаллар киради. Компания тайёрлаган хабарлар ва бошқа ахборий маҳсулотлар бир вақтнинг ўзида коинот бағрида муаллақ сузиб юрган 38та йўлдош сигнали ёрдамида 212та мамлакат ва ҳудудни «йўқлаяпти».\nИккинчидан, телекомпания 1991 йили январ ойида Форс кўрфазида юзага келган уруш тасвирларини биринчи маротаба кенг масштабда тўғридан-тўғри намойиш қилди.\nМаълумотларга кўра, ҳаттоки АҚШнинг ўша пайтдаги президенти ҳам Ироқ — Қувайт уруши бошлангани ва энг қизиғи, америкалик ҳарбийлар томонидан Ироққа бомбалар(!) ташлангани тўғрисида разведка хизмати ёки бошқа махсус ташкилотлардан эмас, биринчи бўлиб айнан «Си-Эн-Эн»да тарқатилган янгилик орқали хабар топган. Ишониш қийин, бироқ бу бор гап. Шу йили Тед Тёрнер Ғарбнинг юзлаб машҳур ва таниқли оммавий ахборот воситалари томонидан «Йилнинг энг машҳур кишиси» дея эътироф этилди. Аслида бу ахборотга, журналист меҳнатига берилган баҳо эди.\nУчинчидан, 2001 йили 11 центябрда Ню-Ёрк шаҳрида рўй берган «сешанба фожеаси» бошланишига бир неча дақиқалар қолганда яна биринчи бўлиб «Си-Эн-Эн» стрингерлари маълумот топишади ва видеокамераларни эгизак биноларга қаратишади. Биз кейинчалик дунёнинг барча телевидениесида кўришга муваффақ бўлганимиз — самолётларнинг биноларга келиб урилиши лавҳалари Тёрнер компанияси маҳсулотидир.\nБу нохушликни важ қилиб, бегуноҳ тўкилган қон хунини олиш мақсадида аввал Афғонистонга, кейин Ироққа қарши уруш очган Жорж Буш ҳукуматининг ҳарбий ҳаракатлари яна бир ахборот компанияси — «Ал-Жазира»нинг шуҳрат қозонишига сабаб бўлди.\nГувоҳи бўлаётганингиздек, одамлар онгига бевосита таъсир ўтказаётган, уларнинг дунёқарашини, орзу-умидларини йўналтираётган ахборот маконига эгалик қилиш — ахборотни биринчи бўлиб тарқатган измида. Эндиликда одамлар ахборот билан одамларни(мамлакатларни) фатҳ этяпти, бошқараяпти.\nЯнги асримизнинг энг машҳур иборалари бўлиб турган «оммавий маданият», «ахборий жамият», ундан кейин бошланиши тахмин қилинаётган «билимлар жамияти» она-заминимизни шаффоф шиша идишга айлантириб қўйгандек. Унинг бир кичик жойига теккан тошдан ҳосил бўлган жаранг бир зумда акс садо каби бутун борлиғига тарқалади. Дарду ғам ҳам, шодлигу қувонч ҳам шу тарзда тез ёйилади. Шунингдек, ичкарисидаги жараёнларни ҳам ташқи томонидан туриб бемалол кузатиш мумкин…\nАхборот — энг тезкор қурол, шу жиҳатдан бугунги кунда ахборий ўйинлардан кўра хатарлироғини учратиш мушкул. Албатта, бу ҳамма ахборотдан шубҳаланиш керак, дегани эмас. Сизу биз информацион асрда яшарканмиз, ундан етарлича воқиф бўлмоғимиз, қиёсий фикрлар орқали ҳам психологик, ҳам мафкуравий иммунитетимизни мустаҳкамлаб бормоғимиз талаб этилади. Аниқроқ қилиб айтганда, ахборот асло ўз-ўзидан вужудга келмаслигини, унинг замирида ташкилотчиси бўлмиш куч — ўз давлатининг геотизимдаги катта миллий манфаатлари билан уйғунлашиб кетган барқарор сиёсати ётиши мумкинлигини доимо ёдда тутишимиз даркор.\n← Аввалги Аввалги Ўт балоси\nКейинги → Кейинги: Танқидга учраган минора довруғи


ЎзА - Абитуриентлар учун 086-ҳ шаклдаги тиббий маълумотнома пулликми?\n05.07.2018 15:33 Чоп этиш версияси\nАбитуриентлар учун 086-ҳ шаклдаги тиббий маълумотнома пулликми?\nУшбу мавзуга аниқлик киритиш мақсадида Соғлиқни сақлаш вазирлиги мутасаддиларига мурожаат қилдик.\nМаълумки, олий ўқув юртларига ҳужжат топшириш ҳам анча масъулиятли жараён бўлиб, бунга жиддий тараддуд кўриш талаб этилади. Яъни, олий ўқув юртлари қабул комиссияларига ўрта ва ўрта махсус маълумот олганлик тўғрисидаги ҳужжатлар билан бирга, саломатлиги ҳақида 086-ҳ шаклдаги тиббий маълумотномани ҳам тақдим этиши лозим. Шу ўринда, ота-оналар ва ёшларда бундай маълумотномани қаердан олиш, қайси тиббиёт муассасасига мурожаат қилиш керак, шифокорлар кўриги ва таҳлиллар пуллими ёки бепул, деган саволлар туғилиши табиий.\n– Соғлиқни сақлаш вазирлигининг 2017 йил 25 декабрдаги 777-сонли буйруғига мувофиқ тасдиқланган 086-ҳ шаклдаги тиббий маълумотнома амбулатор-поликлиника муассасаларида юритиладиган тиббий ҳужжат ҳисобланиб, уни юритишдан мақсад ёшларнинг саломатлик ҳолатини назоратдан ўтказишдир. Зеро, ўз олдига катта мақсадлар қўйган, олий таълим олиб, эл-юртга хизмат қилишга бел боғлаган йигит-қизлар, аввало, ҳар томонлама соғлом ва тетик бўлиши лозим.\nКўриб турганингиздек, тиббий кўрик жараёни анча чуқур, тор мутахассислар текширувини талаб этади. Шу боис, бундай кўриклар асосан туманлардаги кўптармоқли марказий поликлиникаларда ташкил этилади. Ушбу бирламчи тиббий-профилактика муассасаларида эса бундай тиббий текширувларни талаб даражасида ташкил этиш учун барча шароитлар яратилган. Тиббиётнинг турли соҳалари бўйича тор мутахассислар, замонавий лаборатория таҳлил ва диагностика воситалари тиббий кўрикларни талаб даражасида ташкил этишга замин яратмоқда. Барча абитуриентлар бу имкониятдан оқилона фойдаланиб, саломатлигини тўлиқ текширувдан ўтказиши мумкин.\nЭнг муҳими, абитуриентлар учун тиббий кўриклар ва текширувлар, шунингдек, 086-ҳ шаклдаги тиббий маълумотномани тўлдириб бериш бепул. Тиббий маълумотноманинг барча бандлари тегишли шифокорлар томонидан тўлдириб бўлинганидан кейин уни даволаш-профилактика муассасаси бош шифокори тасдиқлаб имзо қўяди ва ҳужжатнинг пастига тиббиёт муассасаси муҳри босилади. Ана шундай талаблар асосида тўлдирилган 086-ҳ шаклдаги тиббий маълумотнома абитуриентнинг саломатлик ҳолати ҳақидаги асосий ҳужжат бўлиб, у олий ўқув юртлари қабул комиссияларига тақдим этилади.


Давлат рақобат қўмитаси Наманган вилояти ҳудудий бошқармаси\nС начала работы biznes-daily.uz 7 744 515\nЎзбекистон Республикаси Хусусийлаштирилган корхоналарга кўмаклашиш ва рақобатни ривожлантириш давлат қўмитаси Наманган вилояти ҳудудий бошқармаси (Наманган шаҳри, Навоий кўчаси, 72-уй, телефонлар: (0-369) 233-32-26; 233-32-23) оммавий оферта савдоларга таклиф этади\nСавдода турган давлат активлари тўғрисида маълумот\n1. Собиқ 35-умумтаълим мактаби филиалининг бўш турган бино ва иншоотлари оммавий офертага қўйилган давлат активининг тавсифи:\n– умумий ер майдони 370,0 кв.метр;\n– бино-иншоотлар қурилиш ости майдони 370,0 кв.метр;\n– фойдали майдони 302,57 кв.метр;\n– обект жойлашган манзили: Чуст тумани, Баймоқ ҚФЙ, Шербулоқ МФЙ.\nСавдодаги нархи: 37 706 798 сўм.\nЗакалат тўлов миқдори – 5 700 000 сўм.\nСавдо куни: 2018 йил 28 февраль соат 14.00 да\nБалансда сақловчи: 35-умумтаълим мактаби.\nФаолияти ихтисоси: Ўзбекистон Республикаси қонунчилигида тақиқланмаган тадбиркорлик фаолиятини ташкил этиш ва янги иш ўринларини яратиш.\n2. Фойдаланилмай бўш турган собиқ 52-шохобча биноси оммавий офертага қўйилган давлат активининг тавсифи:\n– умумий ер майдони 27,26 кв.метр;\n– бино-иншоотлар қурилиш ости майдони 27,26 кв.метр;\n– фойдали майдони 19,80 кв.метр;\n– обект жойлашган манзили: Чуст шахар, Мустақиллик МФЙ.\nСавдодаги нархи: 8 982 062 сўм.\nЗакалат тўлов миқдори – 1 350 000 сўм.\nБалансда сақловчи: Чуст тумани ҳокимлиги\n3. Собиқ тери-таносил диспансери бино ва иншоотлари оммавий офертага қўйилган давлат активининг тавсифи:\n– умумий ер майдони 15018 кв.метр;\n– бино-иншоотлар қурилиш ости майдони 986,2 кв.метр;\n– фойдали майдони 854,05 кв.метр;\n– обект жойлашган манзили: Поп тумани Исковут МФЙ\nСавдодаги нархи: 252 120 499 сўм.\nЗакалат тўлов миқдори – 40 000 000 сўм.\nБалансда сақловчи: Поп тумани тиббиёт бирлашмаси\n4. Фойдаланилмай бўш турган собиқ банк шахобчаси биноси оммавий офертага қўйилган давлат активининг тавсифи:\n– умумий ер майдони 28,16 кв.метр;\n– бино-иншоотлар қурилиш ости майдони 28,16 кв.метр;\n– фойдали майдони 19,96 кв.метр;\n– обект жойлашган манзили: Чуст тумани, Карнон ҚФЙ, Тошқўрғон МФЙ.\nСавдодаги нархи: 8 693 492 сўм.\n5. Косонсой туман ҳокимлиги балансидаги чойхона биноси ва иншоотлари оммавий офертага қўйилган давлат активининг тавсифи:\n– умумий ер майдони 565,0 кв.метр;\n– бино-иншоотлар қурилиш ости майдони 176,82 кв.метр;\n– фойдали майдони 133,8 кв.метр;\n– обект жойлашган манзили: Косонсой тумани, Ширин ҚФЙ, Такаранг МФЙ\nСавдодаги нархи: 177 600 000 сўм.\nЗакалат тўлов миқдори – 27 000 000 сўм.\nБалансда сақловчи: Косонсой тумани ҳокимлиги\n6. Фойдаланилмай бўш турган банк шохобча бино ва иншооталри оммавий офертага қўйилган давлат активининг тавсифи:\n– умумий ер майдони 200,0 кв.метр;\n– бино-иншоотлар қурилиш ости майдони 56,89 кв.метр;\n– фойдали майдони 41,85 кв.метр;\n– обект жойлашган манзили: Косонсой тумани, Ёшлик ҚФЙ, Бомраҳа МФЙ.\nСавдодаги нархи: 18 175 193 сўм.\nЗакалат тўлов миқдори – 2 800 000 сўм.\n7. Фойдаланилмай бўш турган собиқ маҳалла фуқаролар йиғини бино ва иншоотлари оммавий офертага қўйилган давлат активининг тавсифи:\n– умумий ер майдони 170,0 кв.метр;\n– бино-иншоотлар қурилиш ости майдони 82,0 кв.метр;\n– фойдали майдони 72,92 кв.метр;\n– обект жойлашган манзили: Наманган тумани, Қумқўрғон МФЙ\nСавдодаги нархи: 19 741 484 сўм.\nЗакалат тўлов миқдори – 3 000 000 сўм.\nБалансда сақловчи: Наманган тумани ҳокимлиги\n8. Бўш турган бино (сув тозалаш иншооти) оммавий офертага қўйилган давлат активининг тавсифи:\n– умумий ер майдони 5953,57 кв.метр;\n– бино-иншоотлар қурилиш ости майдони 1783,37 кв.метр;\n– фойдали майдони 259,52 кв.метр;\n– обект жойлашган манзили: Учқўрғон тумани, Мустақиллик кўчаси.\nСавдодаги нархи: 162 327234 сўм.\nЗакалат тўлов миқдори – 25 000 000 сўм.\nБалансда сақловчи: “Учқўрғондонмаҳсулотлари” АЖ (инфратузилма давлат объекти)\nФаолияти ихтисоси: Ўзбекистон Республикаси қонунчилигида тақиқланмаган тадбиркорлик фаолиятини ташкил этиш, фаолият турини сақлаш (сув тозалаш) янги иш ўринларини яратиш.\n9. Дам олиш маскани мулкий мажмуаси бино ва иншоотлари оммавий офертага қўйилган давлат активининг тавсифи:\n– умумий ер майдони 42965,25 кв.метр;\n– бино-иншоотлар қурилиш ости майдони 687,85 кв.метр;\n– фойдали майдони 696,97 кв.метр;\n– обект жойлашган манзили: Тўрақўрғон тумани, Сайрам МФЙ.\nСавдодаги нархи: 643 612 190 сўм.\nЗакалат тўлов миқдоири – 97 000 000 сўм.\nБалансда сақловчи: “Тўрақўрғон-Ширинлик Агро” МЧЖ шаклидаги хорижий корхона (инфратузилма давлат объекти).\nФаолият-ихтисоси: Ўзбекистон Республикаси қонунчилигида тақиқланмаган тадбиркорлик фаолиятини ташкил этиш ва янги иш ўринларини яратиш.\nТўлов муддат 3 йилгача.\nТалабгорлар давлат активи бошланғич нархининг 15 фоизидан кам бўлмаган миқдорда савдо кунидан уч соат олдин сотувчининг қуйидаги банк реквизитларига закалат пулини тўлашлари лозим:\nОлувчининг банки: Ўзбекистон Республикаси Марказий банки Тошкент шаҳар Бош бошқармаси Ҳисоб-китоб-касса маркази;\nСТИР 201 122 919; ОКОНХ 97400; Олувчининг банк коди: 00014.\nШунингдек, тўлов топшириқномасининг “тўлов мақсади” қисмида шахсий ҳисобварақ 200421860144010000000000001, “Ўзбекистон Республикаси Хусусийлаштирилган корхоналарга кўмаклашиш ва рақобатни ривожлантириш давлат қўмитаси Наманган вилояти ҳудудий бошқармаси” деган ёзуви ва тўловни амалга ошириш учун асос ҳамда давлат активларини сотишдан тушган маблағлар учун 3 512 113 коди кўрсатилиши лозим.\nОммавий оферта тўғрисидаги билдиришномада кўрсатилган банк ҳисоб рақамига закалат тўлаганлигини тасдиқлайдиган тўлов ҳужжатининг нусхаси.\nОммавий оферта шартларига мувофиқ тузилган ва қуйидагиларни ўз ичига оладиган икки нусхадаги елимлаб оғзи ёпилган конвертларга солинган таклифлар:\n– сотиб олиш тўловларининг таклиф этилаётган суммаси ва уларни тўлаш муддати;\n– инвестиция мажбуриятларининг таклиф этилаётган суммаси, уларни тўлаш шакли, муддати ва шартлари;\nАгар бу оммавий оферта шартларида белгиланган бўлса, қўшимча равишда талабгорнинг молиявий мустақиллигини ва (ёки) тегишли тармоққа олдин амалга оширилган инвестиция лойиҳаларини тасдиқлайдиган ҳужжатлар киритилиши мумкин.\nТелефон: (0-369) 233-32-26; 233-32-26, факс: (0-369) 233-51-52;\nИнтернет тармоғидаги веб-сайт: www.gki.uz. www.gkitorg.uz. www.namraqobat.uz.\nСавдони ўтказиш жараёнида қонун билан қўриқланадиган ҳуқуқларингаз бузилган тақдирда Давлат рақобат қўмитасининг (0-371)259-21-37 рақамли Ишонч телефонига зудлик билан хабар беришингиз сўралади!


Демократлар етакчиси Клинтоннинг мағлубияти сабабини айтди\n17:20 / 23.07.2017\nАҚШ президентлигига собиқ номзод Ҳиллари Клинтон сайловчилар «у нимани ҳимоя қилаётганини» билмагани учун сайловларда мағлуб бўлган. Бу ҳақда Сенатдаги демократлар етакчиси Чак Шумер маълум қилди.\n«Биз нимани уддалай олмадикми? Одамлар нимани ҳимоя қилаётганимизни билмасди, биз шунчаки Трампга қарши эдик. Улар шу вақтгача шундай ҳисоблашади», — дея Шумернинг сўзларини келтирган The Washington Post.\nУнинг сўзларига кўра, демократлар ўз мағлубиятида Россияни ёки ФҚБнинг собиқ раҳбари Жеймс Комини айблашда асос йўқ, мағлубиятга уларнинг ўзлари айбдор.\n«Қачонки, сиз машҳурлиги 40 фоиз атрофида бўлган кишига ютқазсангиз, бунда бошқаларни — Коми ёки Россияни эмас, ўзингизни айблашингиз керак», — деган у Клинтоннинг мағлубияти ҳақида фикр билдира туриб.\n18 июль куни сўров Клинтоннинг рейтинги Трампникидан ҳам пастлигини кўрсатганди.\nҲиллари Клинтон демократлар Чак Шумер\nОбама энг таҳсинга сазовор кишилар рўйхатида Трампни ортда қолдирди\n«Ҳаммасига Дональд айбдор»: Клинтон Трампни русларни иғвога ундашда айблади


Туркияда инфляция 2002 йилдан бери энг юқори кўрсаткичга етди – Kommers.uz\nМолия\t9:30 | 4.2.22\nТуркияда инфляция 2002 йилдан бери энг юқори кўрсаткичга етди\nИнфляция 2021 йилнинг декабрь ойига нисбатан 12,61 фоизга ошди.\nТуркияда инфляция 48,69 фоизга тезлашиб, 2002 йилдан бери энг юқори кўрсаткични қайд этди. Бу ҳақда Туркия Статистика институти хабар бермоқда.\nМаълум қилинишича, Туркияда йиллик инфляция январь ойида 48,69 фоизга тезлашган. Бу кўрсаткич 2002 йил октябридан бери энг юқори кўрсаткичдир. 2021 йилнинг декабрь ойига нисбатан кўрсаткич 12,61 фоизга ошган. Туркия Молия вазирлиги апрель ойида инфляциянинг энг юқори чўққисини башорат қилмоқда.\nЯнварь ойида Туркияда истеъмол нархлари индексининг ўсиши 11,10 фоизни ташкил этган. 2021 йилнинг декабрь ойида эса бу кўрсаткич 13,58 фоизга ошган.\nОхирги рекорд даражадаги инфляция даражаси 2002 йилнинг ноябрида Адолат ва тараққиёт партияси Ражаб Тоййиб Эрдўғон раислигида ҳокимиятга келишидан олдин қайд этилган эди. Ўша пайтда инфляция 33,45 фоизни ташкил қилган.\nҚайд этилишича, 2021 йилнинг декабрь ойида Эрдўғон мамлакат фуқароларини ўз жамғармаларини лирада сақлашга чақириб, бутун мамлакатдаги валюта инқирози назорат остида эканлигига ишонтирган. Шунингдек, ўтган ҳафта Туркия президенти мамлакатдаги юқори нархлар ва инфляция муаммоси имкон қадар тезроқ ҳал этилишини айтган эди.\nТурк валютасининг қулаши 2021 йилнинг декабрь ойида Миллий Марказий банкнинг фоиз ставкасини 14 фоизга тушириш қароридан кейин содир бўлган. Йил давомида турк валютаси тахминан 50 фоизга арзонлашган. Ноябрь ойида Туркия валютасининг сўнгги 20 йилдаги энг йирик қулаши фонида Анқара ва Истанбулда оммавий норозилик намойишлари бўлиб ўтган.\nАввалроқ Туркия молия вазири инфляциянинг энг юқори чўққисини прогноз қилгани ҳақида хабар берилганди. Шунингдек, Эрдўғон инфляция ҳақидаги ахборотдан сўнг статистика бошқармаси бошлиғини ишдан олгани хабар қилинди.


Ўзбекистон миллий терма жамоасининг Тошкентдаги йиғини бошланди\n14:55 / 28.08.2015\nСамвел Бабаян бошчилигидаги Ўзбекистон миллий терма жамоаси 27 август куни Тошкентдаги йиғинини бошлади. Бу ҳақда Ўзбекистон футбол федерацияси расмий сайти хабар берди.\nЙиғинга 30 нафар футболчи жалб этилган. Бироқ йиғиннинг дастлабки кунида барча легионер футболчилар ҳам қатнаша олмади. Хорижда фаолият юритаётганлардан фақат Қозоғизтоннинг "Ордабаси" клуби аъзоси Александр Гейнрих ва Хитойнинг "Чангчун Ятай" жамоаси ҳимоячиси Анзур Исмоилов етиб келди.\nЯман ҳамда Филиппинга қарши ўйинларга тайёрланиш учун машғулотларга жалб этилган футболчилар билан ушбу ҳавола орқали танишиш мумкин.\nЙиғиннинг дастлабки кунидаги машғулотларнинг илк 15 дақиқаси ОАВ вакиллари учун очиқ бўлди.\nЭслатиб ўтамиз, Самвел Бабаян бошчилигидаги терма жамоа ушбу мураббийнинг мамлакат бош жамоаси билан илк расмий учрашувига тайёргарлик кўрмоқда. Бабаяннинг терма жамоа мураббийи сифатида илк расмий ўйини 3 сентябрь куни Тошкентдаги "Пахтакор" стадионида бўлиб ўтади. Жаҳон чемпионати-2018 иккинчи саралаш босқичи 3-тур ўйинлари доирасида Ўзбекистон Яман терма жамоасига қарши майдонга тушади.